
Segala puja-pujian bagi Allah Tuhan Seru Sekelian Alam, Pencipta langit dan bumi, Pentadbir 
sekelian makhluk, Pengutus para Rasul SAW kepada orang-orang yang mukallaf, untuk memberikan 
hidayah kepada mereka dan menerangkan syari‘at agama, dengan dalil-dalil yang putus (yang yakin) 
serta bukti-bukti yang jelas. Saya memuji -Nya atas segala nikmat-Nya dan saya berdo’a kepada-Nya 
tambahan kumiaan-Nya dan kemurahan-Nya. 

Saya bersaksi bahawa tiada Tuhan kecuali Allah, Tuhan Yang Maha Esa, Maha Perkasa, Maha 
Pemurah lagi Maha Pengampun. 

Adapun selepas daripada itu; maka sesungguhnya kami telah meriwayatkan daripada Ali ibn 
Abi Talib, Abdullah ibn Mas‘uud, Mu‘az ibn Jabal, Abu al-Darda’, Ibnu ‘Umar, Ibnu ‘Abbas, Anas ibn 
Malik, Abu Hurairah dan Abu Sa’id al-Khudrie r.a. daripada berbagai-bagai jalan (sanad) dengan 
riwayat yang bermacam-macam bahawa Rasulullah SAW bersabda: “Barangsiapa yang menghafal atas 
umatku empat puluh hadis daripada (hadis yang) berkenaan dengan agama mereka, nescaya Allah akan 
membangkitkannya pada hari kiamat dalam golongan para fuqaha’ dan ‘ulama.” Dalam suatu riwayat 
lain: “Nescaya Allah akan membangkitkannya sebagai seorang faqih dan ‘alim. Dalam riwayat Abu al- 
Darda’: “dan telah adalah aku (iaitu Rasulullah) pada hari kiamat menjadi orang yang memberikan 
syafa‘at dan saksi kepadanya”. Dalam riwayat Ibnu Mas‘uud : “dikatakan kepadanya (orang yang 
menghafal 40 hadis) masuklah engkau daripada mana-mana pintu syurga yang engkau mahu”. Dalam 
riwayat Ibnu ‘Umar : “nescaya dia ditulis termasuk dalam golongan ‘ulama’, dan dibangkitkan dalam 
golongan para syuhada’ ”. Para ‘ulama hadis telah muafakat bahawa ia adalah hadis dha‘if sekalipun 
jalan-jalannya banyak. Para ‘ulama r.a. telah mengarang dalam bab ini (iaitu bab 40 hadis) banyak 
karangan yang tiada terbilang banyaknya. Orang yang paling awal mengarangnya setakat pengetahuan 
saya ialah Abdullah ibn al-Mubarak, kemudian Muhammad ibn Aslam al-Thusie al-’Alim al-Rabbanie, 
kemudian al-Hasan ibn Sufian al-Nasa’ie, Abu Bakar al-Aajirie, Abu Muhammad ibn Ibrahim al- 
Asfahanie, al-Daraquthnie, al-Hakim, Abu Nu‘aim, Abu Abdul Rahman al-Salmie, Abu Sa‘id al- 
Malinie, Abu ‘Uthman al-Shabuni, Abdullah ibn Muhammad al-Ansari, Abu Bakar al-Baihaqie( 4il ^ 

•A&A A) dan ramai lagi ‘alim ‘ulama yang lain yang tiada terkira banyaknya sama ada daripada 
kalangan ‘ulama terdahulu atau terkemudian. 

Sesungguhnya saya telah beristikharah kepada Allah Ta‘ala untuk mengumpulkan empat puluh 
hadis sebagai mengikuti jejak langkah para Imam tokoh ‘ulama dan para huffaz al-Islam (Para 
pendukung Islam, pemelihara Islam, atau para Imam Hafiz hadis). Para ‘ulama telah bermuafakat 
tentang keharusan beramal dengan hadis dha‘if dalam soal fadhail a‘maal ( ( JA^a) iaitu amalan- 
amalan yang sunat.). Namun demikian, bukanlah pergantungan saya (dalam usaha mengumpulkan 40 
hadis ini) kepada hadis dha‘if, bahkan pergantungan saya ialah kepada sabda Nabi SAW dalam 
beberapa hadis sahih : (*A-^ ^JUI) yang bererti: “Hendaklah orang yang hadir (majlis Rasulullah 
dan mendengar pengajaran Nabi SAW) menyampaikan (apa yang didengarinya) kepada orang yang 


tidak hadir”, juga sabda Nabi SAW : ((4*^ Ulii Ulc. b _>4 4il _>-^) yang bererti: “Allah 
mempercahayakan (wajah) seseorang yang mendengar kata ucapanku, lalu dia memahaminya, lantas 
dia menunaikannya (Menunaikannya iaitu menyampaikannya kepada orang lain sama ada dengan lafaz yang sama tepat 
atau dengan makna kerana harus meriwayatkan hadis Nabi secara makna dengan beberapa syarat tertentu. Lihat (Syarah 
Hadis 40 Nawawi) karangan al-Imam Ibnu Daqiq, Maktabah al-Turath al-Islamie, Kaherah,1987 pada syarah muqadimah 
ini.) sebagaimana dia mendengarnya”. Ada sebahagian ‘ulama yang mengumpulkan 40 perkara 
mengenai prinsip-prinsip agama (usuluddin), manakala sebahagian lain mengenai perkara furu‘ , 
sebahagian yang mengenai perkara jihad, sebahagian yang lain mengenai zuhud, sebahagian yang lain 
mengenai adab-adab, sebahagian mereka mengenai khutbah. Semuanya adalah kerja-kerja yang 
bertujuan bagus yang Allah Ta‘ala redhai akan orang-orang yang melakukannya. Saya bercadang 
mengumpulkan 40 perkara yang terlebih utama daripada itu semua, iaitu 40 hadis yang merangkumi 
semua topik tersebut, yang mana setiap hadis (daripada 40 hadis tersebut) menjadi kaedah ( Tunggak atau 
prinsip) yang agung daripada kaedah-kaedah agama, yang mana hadis itu telah disifatkan oleh para 
‘ulama bahawa perligaran Islam bersekitar di lingkungannya, atau separah Islam, atau sepertiga Islam 
atau seumpamanya. Kemudian saya beriltizam dalam pemilihan 40 hadis ini agar ia merupakan hadis- 
hadis sahih, dan kebanyakannya adalah terdapat dalam kitab Sahih al-Bukhari dan Sahih Muslim, di 
mana saya menyebut hadis-hadis tersebut secara dibuang sanadnya agar ia mudah dihafal, dan supaya 
manfaatnya lebih tersebar umum insyaaAllah Ta‘ala, kemudian saya iringi pula hadis-hadis ini dengan 
suatu bab pada tnenghuraikan makna lafaz-lafaz hadis (40 ini) yang tersembunyi. Sayugialah bagi 
orang yang mencintai negeri akhirat bahawa dia mengenali hadis-hadis ini justera kandungannya yang 
merangkumi perkara-perkara yang penting dan ingatan tentang segala ketaatan. Yang demikian itu 
adalah bagi orang-orang yang benar-benar bertadabur. Kepada Allah jua pergantungan saya, kepada- 
Nya jua harapan dan sandaran saya, dan segala puja dan nikmat itu bagi-Nya, dan hanya dengan-Nya 
jua Taufiq dan ‘Ishmah (Tshmah iaitu pemeliharaan daripada kesalahan. Daripada perkataan ini datangnya pecahan 
perkataan “Ma’sum”). 

Daripada Amirul Mukminin Abu Hafsin 'Umar ibn al-Katthab r.a. beliau berkata: Aku mendengar 
Rasulullah SAW bersabda: 


Bahawa sesungguhnya setiap amalan itu bergantung kepada niat, dan bahawa sesungguhnya bagi setiap 
orang apa yang dia niatkan. Barangsiapa yang hijrahnya menuju kepada Allah dan RasulNya, maka 
hijrahnya kepada Allah dan RasulNya. Barangsiapa yang hijrahnya kerana dunia yang dia mahu 
mencari habuannya, atau kerana seorang perempuan yang dia mahu kahwininya, maka hijrahnya ke 
arah perkara yang ditujuinya itu. 


Hadis ini diriwayat oleh dua orang Imam Ahli Hadis; Abu Abdullah Muhammad ibn Ismail ibn 
Ibrahim ibn al-Mughirah ibn Barzirbah al-Bukhari dan Abu al-Husain Muslim ibn al-Hajjaj ibn Muslim 
al-Qusyairie al-Naisaburi dalam kitab sahih mereka berdua yang merupakan antara kitab yang paling 
sahih (Al-Imam al-Bukhari meriwayatkannya pada bahagian awal kitab sahihnya, juga dalam Kitab Iman dan beberapa 
tempat lain dalam kitab sahihnya. Al-Imam Muslim meriwayatkannya dalam Kitab al-Imarah Bab Jl*cAI Lu) ; 

hadis nornbor 1908). 


Hadis ini adalah salah satu hadis utama dalam Islam. 


Pokok perbincangan hadis : 

1) Sebab keluar Hadis ini - kisah Hijrah Ummu Qais 

2) Kenapa niat penting : 

untuk bezakan ibadat dengan adat. 

untuk tentukan qasad amal - adakah untuk Allah atau lainnya. 

3) Hukum melafazkan niat(jahr) - bid’ah mungkarah : 

tidak thabit dalam quran dan sunnah - (asal ibadah haram kecuali berdalil) - fuqaha’ Syafie : sunnat. 
haram sekiranya dengan j ahr niat boleh mengganggu orang lain (solat). 

4) Kesan niat baik pada perkara yang harus : 

dikira sebagai qurbah (hampir dengan Allah), dan diberi pahala baginya, 
makan minum - niat nak buat ketaatan/ memberi nafkah - (hak anak/isteri) 
jima’@ bergaul dgn isteri - dikira ibadah (memberi hak). 

5) Beberapa Langkah Perkara Harus bertukar menjadi Qurbah: 


Tidak boleh jadikan gambaran luaran perkara harus sebagai qurbah. Ctlr- berdiri di bawah panas 
matahari (hadis nazar seorang lelaki) 

Perkara yang mubah sebagai wasilah kepada ibadah. 

Mengambil ia sebagai tasyri’ ilahi - yakin bahawa ianya harus/ 

tidak melampau/ menepati syariat. 

Menganggap ianya sebagai juz’ie - tak boleh berpanjangan sehingga membinasakan diri - sprt - tak 
makan - berdosa. 

Antara pengajaran hadis: 

Niat adalah teras segala amalan. Amalan baik mesti disertakan niat yang baik. Amalan yang buruk atau 
amalan yang baik tetapi dijalankan tidak mengikut aturan syara', tidak membawa apa-apa faedah 
walaupun dilakukan dengan niat yang baik. Demikian juga amalan baik jika diniatkan bukan kerana 
Allah, seunrpanra kerana riya', menunjuk-nunjuk atau kerana suatu tujuan duniawi, nraka ia tidak 
memberikan apa-apa faedah. 

Ulanra ada berkata: Boleh jadi suatu amalan kecil menjadi besar kerana niat dan suatu amalan yang 
besar menjadi kecil kerana niat. Sesuatu amalan dibalas berdasarkan niat pelakunya. 

Hijrah adalah suatu peristiwa besar dalam Islam di mana umat Islam diperintahkan berhijrah. Sesiapa 
yang berhijrah kerana Allah dan RasulNya, dia akan dikumiakan pahala besar, sebaliknya jika kerana 
dunia atau perempuan, maka dia hanya mendapat apa yang diniatkannya. 

Walaupun hijrah sudah tiada lagi, namun hijrah dengan makna meninggalkan maksiat kepada 
melakukan taat, ia juga dianggap hijrah yang akan dikumiakan pahala. 

Daripada Saiyidina 'Umar juga, r.a. beliau berkata: 


Ketika kami sedang duduk di sisi Rasulullah SAW pada suatu hari, tiba-tiba muncul di hadapan kami 
seorang lelaki yang memakai pakaian yang sangat putih, berambut sangat hitam, yang tidak temampak 
pada dirinya kesan-kesan tanda musafir dan tidak seorangpun di kalangan kami yang mengenalinya. 
Lalu dia duduk menghampiri Nabi SAW lalu disandarkan kedua-dua lututnya ke lutut Baginda dan 
meletakkan dua tapak tangannya atas dua paha Baginda seraya berkata: Wahai Muhammad! Terangkan 
kepadaku tentang Islam. Lalu Rasulullah SAW bersabda: Islam itu bahawa engkau naik saksi bahawa 
tiada Tuhan melainkan Allah dan bahawa Muhammad itu utusan Allah, (dan bahawa) engkau 
mendirikan sembahyang, mengeluarkan zakat, berpuasa di bulan Ramadhan, menunaikan haji ke 
BaitulLah (Mekah) sekiranya engkau berkuasa mengerjakannya. Lelaki tersebut berkata: Benarlah 
engkau. Maka kamipun merasa hairan kepadanya, dia yang bertanya dia pula yang membenarkannya. 
Dia bertanya: Terangkan kepadaku tentang Iman. Baginda bersabda: (Iman itu ialah) bahawa engkau 
percaya kepada Allah, para MalaikatNya, kitab-kitabNya, para RasulNya, hari Qiamat dan bahawa 
engkau percaya kepada Qadar baik dan buruk. Lelaki itu berkata: Benarlah engkau. Dia berkata lagi: 
Terangkanlah kepadaku tentang Ehsan. Baginda bersabda: Ehsan itu ialah bahawa engkau menyembah 
Allah seolah-olah engkau melihatNya. Sekiranya engkau tidak dapat melihatnya, maka sesungguhnya 
Dia melihatmu. Lelaki itu bertanya lagi: Terangkan kepadaku tentang Qiamat. Baginda bersabda: 
Orang yang ditanya tentang Qiamat tidaklah lebih mengetahui daripada orang yang bertanya. Lelaki itu 
berkata: Maka terangkanlah kepadaku tentang tanda-tandanya. Baginda bersabda: (Antara tanda- 
tandanya ialah) apabila seorang hamba perempuan melahirkan tuannya dan apabila engkau melihat 
orang-orang miskin yang berkaki ayam, tidak berpakaian dan papa kedana yang hanya menjadi 
pengembala kamibng berlumba-lumba memibna bangunan (iaitu bertukar menjadi kaya raya). 
Kemudian lelaki itu berlalu, lalu aku terdiam sebentar. Kemudian Baginda bertanya: Wahai 'Umar! 
Adakah engkau tahu siapa lelaki yang bertanya itu? Aku berkata: Allah dan RasulNya lebih 


mengetahui. Baginda bersabda: Sesungguhnya dia adalah Malaikat Jibril yang datang kepada kamu 
untuk mengajar kamu tentang agama kamu. 

Hadis riwayat al-lmam Muslim (Hadis riwayat Muslim, kitab al-iman, no: 9 dan 10, al-Tirmizi, kitab al-iman, no: 
2535, beliau berkata: hadis ini hasan shahih, al-Nasaa’ie, kitab al-iman, no: 4904, 4905, Abu Dawud, kitab al-sunnah, 
no:4075, Ibn Majah, kitab al-muqaddimah, no: 62 dan 63, Ahmad, musnad jjjAidl S no: 346). 

Pokok Perbincangan Hadis : 

1 ) Kedudukan hadis ini - ibu kepada hadis-hadis lain, 
mengandungi penjelasan Din secara keseluruhannya. 

2) Islam - terangkum ibadat badani/ lisani/ rnaali/ badani wa rnaali. 

3) Iman - asal iman/ iman dan islam/ qaul - amal juga sebahagian dari iman, 
hadis Imatotul atza - tolak pendapat Al Murji’ah. 

iman kepada qadho’ dan qadar 

4) Metnbezakan antara sifat Allah dengan sifat makluk. . .cth. Ilmu Allah. . . 

5) Tanda-tanda kedatangan hari Qiamat.. 

6) Sifat-sifat Jilbril (Ruh Al-Amiin) : rupa asal - 2 kali 

- tahun ketiga dilantik menjadi rasul - di langit 

- semasa isra’ dan rni’raj - mempunyai enam ratus sayap. 

Pengajaran hadis: 

Agama Islam adalah agama yang datang dari Allah. Oleh itu ia dipanggil agama samawie atau bersifat 
Rabbaanie, iaitu bersumberkan wahyu dari langit yang diturunkan melalui malaikat Jibril, la bukanlah 
agama ciptaan akal manusia yang cetek, kerana itu ia amat sesuai untuk seluruh umat manusia di setiap 
tempat dan zaman. 

Hadis ini menerangkan tiga tunggak agama, iaitu rukun Islam, rukun iman dan ehsan. 

Rukun Islam lima perkara iaitu mengucap dua kalimah syahadah, mendirikan sembahyang lima 
waktu, membayar zakat, berpuasa di bulan Ramadhan dan mengerjakan haji di Baitullahilharam. 

Rukun Iman enam perkara iaitu percaya atau beriman kepada Allah, para malaikat, kitab-kitab, para 
Rasul, hari Qiamat dan beriman dengan qadar baik dan buruk datang dari Allah. 

Kesempurnaan seorang mukmin akan tercapai apabila dia menunaikan segala rukun Islam, 
menyempurnakan tuntutan rukun iman dan sifat ehsan. Islam tidak sempurna kalau hanya diambil dari 
segi zahir sahaja, atau batin sahaja atau aspek kerohanian semata-mata. Kesempurnaan Islam hanya 
akan terseriali apabila diamalkan keseluruhannya. 

Ilmu dalam Islam mestilah dipelajari secara berguru dan berdasarkan panduan yang betul. Ilmu agama 
tidak boleh dipelajari melalui mimpi dan sebagainya. 

Seorang murid mestilah mempunyai adab-adab yang tinggi sebagaimana beradabnya Jibril ketika 
datang mengadap Rasulullah SAW untuk bertanya beberapa soalan agama. Demikian juga seorang 
guru mestilah mempunyai adab yang tinggi. Dia sewajibnya hanya mengajar atau menjawab soalan 
yang diketahui dan meninggalkan apa yang dia tidak tahu. Itu adalah tanda wara' para ulama dan orang 
berilmu. 

Hari qiamat adalah peristiwa besar yang menjadi salah satu rukun Iman. Tiada seorang manusiapun 



yang tahu bila ia akan berlaku, walaupun Rasulullah SAW. la adalah sebahagian dari ilmu ghaib yang 
tidak diketahui kecuali oleh Allah SWT. Sesiapa yang mengaku tahu bila berlaku qiamat atau 
mengetahui ilmu ghaib, maka dia adalah seorang penipu besar. 

Walaupun tarikh qiamat tidak diketahui, namun ada beberapa tanda yang menunjukkan ia hampir tiba, 
antaranya ialah terjadi peristiwa seorang ibu melahirkan tuannya atau bossnya sendiri, yang menjadi 
hamba kepada anaknya. Di akhir zaman juga berlaku peristiwa si-miskin yang papa merempat bertukar 
menjadi hartawan yang kaya raya. 

Daripada Abu Abdul Rahman Abdullah ibn 'Umar ibn al-Khatthab (W^ j) beliau berkata: Aku 
telah mendengar Rasulullah SAW bersabda: 


Islam itu teribna atas lima perkara: Naik saksi mengaku bahawa sesungguhnya tiada Tuhan melainkan 
Allah dan bahawa sesungguhnya Muhammad itu adalah Utusan Allah, Mendirikan sembahyang, 
mengeluarkan zakat, mengerjakan haji ke baitulLah dan menunaikan puasa pada bulan Ramadhan. 

Hadis riwayat al-hnam al-Bukhari dan al-hnam Muslim (Al-Imam al-Bukhari meriwayatkannya dalam Kitab (al- 
Iman) bab 

((tjjLtti. Ls ic. AjIc. AjI LS I^a JjSj jUjyi mW) hadis nombor 8. Al-Imam Muslim dalam bab ( uU? ‘t j W 

^Uulc-j j ,jl£ jl hadis nombor 16). 

Pokok Perbincangan Hadis : 

1 ) Binaan Islam : 


Diibaratkan sebagai penyelamat manusia yang mengeluarkannya dari daerah kekufuran dan 
melayakkannya masuk syurga serta jauh dari neraka. 

Struktur binaan yang kemas dan kukuh dengan asas-asas dan cabang-cabangnya. 

2) Ikatan Antara Rukun-Rukun Islam : 


Sempurna iman bagi yang menerima sepenuhnya. 


Bagi yang menolak semuanya - hukumnya kafir 
Sesiapa yang ingkar salah satu - bukan muslim (ijina) 

Sesiapa yang menerima tapi malas melakukannya (kecuali syahadah) - fasiq 


Sesiapa yang melakukan dan iqrar secara pura-pura - munafiq 

3) Matlamat Ibadat : 


Syahadah - syarat diterima amalan lain. 

Solat - penghubung antara hamba dengan tuhannya - pertama dihisab . 
Zakat - suburkan harta/ berkat - sucikan diri. 


Haji - tidak harus bagi orang yang berkemampuan untuk itu melewatkan pemergiannya - wajib 
segerakan. 

Haji Mabrur merupakan sebaik-baik jihad. 

Puasa - syahwat dikengkang/ maksiat terhindar - sebab kepada ketinggian darjah di sisi Allah. 

Pengajaran hadis: 

Hadis ini juga menerangkan tentang rukun Islam lima perkara. Hadis ini mengumpamakan Islam 


sebagai sebuah binaan yang tertegak megah dengan lima batang tiang. Tanpa lima perkara ini Islam 
seseorang akan goyah dan runtuh. Ini membayangkan betapa rukun-rukun ini mestilah ditegakkan oleh 
setiap muslim dengan penuh ikhlas dan tanggung) awab. Menegakkan rukun Islam bermakna 
kesempurnaan, keteguhan, keutuhan dan keelokan binaan Islam sebaliknya kecuaian bererti 
keruntuhan, kehancuran dan kemusnahan Islam. 

Daripada Abu Abdul Rahman Abdullah ibn Mas’uud r. a. beliau berkata: Rasulullah SAW telah 
bersabda, dan Baginda adalah seorang yang benar lagi dibenarkan (iaitu dipercayai): 

Sesungguhnya setiap orang di kalangan kamu dihimpunkan kejadiannya dalam perut ibunya selama 40 
hari berupa air mani, kemudian menjadi segumpal darah selama tempoh yang sama, kemudian menjadi 
seketul daging selama tempoh yang sama, kemudian dikirimkan kepadanya seorang malaikat lalu dia 
menghembuskan padanya ruh dan dia diperintahkan dengan 4 kalimat; iaitu supaya menulis rezekinya, 
ajalnya, amalannya dan adakah dia celaka atau bahagia. Demi Allah Yang tiada Tuhan melainkanNya, 
sesungguhnya salah seorang dari kalangan kamu akan beramal dengan amalan ahli syurga, sehingga 
jarak antaranya dan syurga tidak lebih dari sehasta, lalu dia didahului oleh ketentuan tulisan kitab lantas 
dia mengerjakan amalan ahli neraka lalu dia memasuki neraka. Dan sesungguhnya salah seorang dari 
kalangan kamu akan beramal dengan amalan ahli neraka, sehingga jarak antaranya dengan neraka tidak 
lebih dari sehasta, lalu dia didahului oleh ketentuan tulisan kitab lantas dia mengerjakan amalan ahli 
syurga lalu dia memasuki syurga. 

Hadis riwayat al-lmam al-Bukhari dan al-lmam Muslim (Al-Imam al-Bukhari meriwayatkannya dalam * A) 
( (4 YL1 I j£i lJj) (JjliJI nornbor 3036, dan dalam ( dan dalam . Al-lmam Muslim meriwayatkannya di awal 

kitab ( j^l) bab (yr^AO iS^ m'-?) nornbor 2643.). 


Kefahaman Hadis : 


1) Peringkat Pertumbuhan Janin Dalam Rahim : 

Ayat-ayat yang berkaitan dengannya (Al-Haj : 5) (Al- Mu’tninun : 12-14) 

Hikmat di sebalik kejadian berperingkat-peringkat : Sebagai pengajaran kepada manusia ... untuk 
mencapai tahap kesempurnaan tna’nawi mestilah melalui cara ((tadarruj)) beransur-ansur tidak gopoh 
atau gelojoh. 

2) Ditiup Ruh : 

Sepakat ulama’ menyatakan bahawa ruh ditiup pada janin selepas 120 hari disenyawakan. 

Hikmat bagi perempuan yang kematian suami, baginya iddah selama empat bulan sepuluh hari . . . bagi 
menjamin kesucian rahimnya(tak mengandung). 

3) Menggugurkan Janin : 


Sepakat ulama’ menyatakan haram (setelah ditiupkan ruh) - dikira sebagai jenayah dan wajib 
membayar diat (denda) bila digugurkan, sekalipun mati selepas itu. 

Gugurkan sebelum ditiupkan ruh - juga haram pada kebanyakan pendapat. Ada yang kata boleh tapi 
pendapat yang dhaif. 

4) Keluasan Ilmu Allah 

Maha mengetahui keadaan-keadaan makhluk sebelum dijadikan samada iman dan taat atau kufur dan 
maksiat, bahagia atau derita semua dalam pengetahuannya. 

Ilmu Allah tidak menghalang manusia dari berikhtiar (Al- Syams: 7-10). 

Pengajaran hadis: 

Kejadian manusia yang unik menunjukkan kekuasaan Allah SWT mencipta makhlukNya, seterusnya 
menjadi dalil bahawa hanya Dialah Tuhan yang berhak disembah. Kejadian manusia mesti menjadi 
renungan manusia yang berakal, kerana kejadiannya yang teramat indah dan unik ini tiada tolok 
bandingnya - manusia tidak mampu mencipta manusia atau robot bernyawa dan berakal fikiran. 

Proses kejadian manusia yang berperingkat-peringkat ini telah diceritakan oleh Islam melalui al-Qur'an 
dan hadis Nabi semenjak 14 kurun lampau, tetapi manusia baru benar-benar arif tentang proses ini di 
zaman kemajuan sains. Ini adalah bukti yang jelas bahawa Allah SWT yang mencipta makhluk ini, Dia 
jugalah yang Maha mengetahui rahsia kejadian mereka. 

Empat ketentuan hidup manusia telah ditetapkan oleh Allah SWT semenjak dia belum lahir ke bumi - 
rezekinya, ajal kematiannya, amalannya dan nasibnya sama ada dia akan menjadi seorang yang susah 
atau senang. 

Amalan terakhir manusia adalah faktor penentu kepada nasibnya yang kekal abadi di akhirat. Boleh 
jadi dia sangat baik si sepanjang hayat - tetapi di saat terakhir dia melakukan perbuatan ahli neraka, 
iaitu maksiat lalu dia mati dan mendapat balasan neraka. Begitulah sebalinya. 

Daripada Ummu al-Mukminin Ummu Abdullah ’Aisyah r.a. 4^- yA 3 j beliau berkata: Rasulullah 

SAW telah bersabda: Barangsiapa yang mengada-ada sesuatu perkara dalam urusan kita ini, yang 
bukan daripadanya, maka ia tertolak. 

Hadis riwayat al-lmam al-Bukhari dan al-lmam Muslim. Dalam riwayat Muslim, ada hadis lain 
berbunyi: Barangsiapa yang mengerjakan suatu amalan yang tidak ada asal usul dengan agama kita, 
maka ia tertolak ( Al-lmam al-Bukhari dalam kitab ( A— bab ( jj> c I j) t_>W) nornbor 2550. 
Al-lmam Muslim dalam kitab (‘W- 33 '^' 4 -itjS) bab ( J jj aILUI! ^£^1\ (_Kikj i_ib) nornbor 1718). 

Pokok Perbincangan Hadis : 


Larangan mengada-adakan dalam urusan agama : 


a) Dalam Ibadat : 


Sesuatu yang dibolehkan melakukannya dalam ibadat tertentu, tidak semestinya boleh dilakukan dalam 
ibadah lain pula, (dedah kepala - ihram/ berdiri-azan) 

Ibadah yang langsung tidak syar’ie ( dengan hiburan/ tarian) - tidak diterima Allah bahkan ditutup 
pintu taubatnya. 

Menongkok tambah dalam ibadat yang disyariatkan. (tambah rakaat dalam solat fardhu/ wudhu’ empat- 
empat) 

Mengurangkan sesuatu dari yang disyariatkan. (kurang rakaat dalam solat). 
b) Dalam Muamalat : 


i) ‘Aqad yang dilarang oleh Syara’ : 

Barang yang hendak di’aqad tidak halal. (nikah dengan mahram). 

‘Aqad pada barang yang diharamkan (arak/ bangkai). 

ii) ‘Aqad yang menyebabkan berlaku zalim bagi sebelah pihak, (nikah anak perempuan tanpa 
izinnya). 


Pengajaran hadis: 

Islam adalah agama yang sudah sempurna dasar dan prinsipnya, la tidak perlu ditokok tambah lagi. 
Sebarang tokok tambah, ubah suai atau pengurangan yang bertentangan dengan usul agama adalah 
bid'ah yang diharamkan, yang ditolak dan sesat. 

Y ang dimaksudkan dengan bid'ah ialah segala perkara yang tidak berdasarkan usul agama, seumpama 
mereka cipta cara beribadat tertentu, seperti sembahyang cara baru, upacara keagamaan baru dan 
sebagainya. 

Setiap muslim mestilah menjauhkan diri daripada terjebak dalam perbuatan bid'ah sesat, kerana ia 
boleh membawa kepada kehancuran diri, agama dan setengahnya pula membawa kepada kufur. 
Cukuplah baginya berpegang teguh dengan apa yang telah dibawa oleh Rasulullah SAW, demi 


menjamin kesejahteraan agamanya. 

Daripada Abu Abdullah al-Nu’man ibn Basyer r.a. 4i! j beliau berkata: Aku telah mendengar 
Rasulullah SAW bersabda: 


Sesungguhnya perkara yang halal itu terang jelas, dan sesungguhnya perkara yang haram itu terang 
jelas, dan di antara kedua perkara tersebut ada perkara-perkara syubhat yang kesamaran yang 
kebanyakan orang tidak mengetahuinya. Barangsiapa yang menjaga perkara syubhat maka 
sesungguhnya dia telah membersihkan agamanya dan maruah dirinya. Dan barangsiapa yang terjatuh 
dalam perkara syubhat, maka dia telah jatuh dalam perkara haram, umpama seorang pengembala yang 
mengembala di sekeliling kawasan larangan, dibimbangi dia akan menceroboh masuk ke dalamnya. 
Ketahuilah bahawa setiap raja ada sempadan dan sesungguhnya sempadan Allah itu ialah perkara- 
perkara yang diharamkanNya. Ketahuilah bahawa dalam setiap jasad itu ada seketul daging yang 
apabila ia baik maka baiklah seluruh jasad dan apabila ia rosak, maka rosaklah seluruh jasad. 
Ketahuilah ia adalah hati. 


Hadis riwayat al-lmam al-Bukhari dan Muslim. 

Pokok Perbincangan Hadis : 

1) Perkara Halal Jelas, Perkara Haram Jelas : 

Y ang telah dinaskan seperti kahwin, makan benda-benda yang baik, 
manakala yang haram sprt. minum arak, judi, zina dan riba. 

2) Perkara-perkara Syubhat : 

berlaku dalam ibadah, muamalat dan lainnya. 

yang tidak jelas halal dan haram dan tidak ada nas padanya. 

3) Bila berhadapan dengan syubhat : 

tinggalkan perkara tersebut untuk elakkan dosa - redha Allah. 

syubhat pada pandangan orang tapi tidak pada kita - mesti jelaskan supaya hilang syubhat tersebut - 
(kisah nabi dgn. Sofiah - dilihat oleh sahabat). 

tinggalkan syubhat - sifat wara’ - sempurna iman. 

4) Peranan Hati : 

banyak ayat ditujukan pada hati (hadis - aqal terletak dihati) 
hati berpenyakit - jihadnya dengan mengikut manhaj Allah. 


Pengajaran hadis: 

Seseorang mukmin mestilah cuba mengenali dan mempelajari perkara halal dan haram seterusnya 
melakukan yang halal dan meninggalkan yang haram demi menjaga kemuliaan agamanya. 

Perkara yang kesamaran, yang belum jelas halal haramnya adalah perkara syubhat yang mesti dijauhi, 
demi menjaga maruah diri dan keheningan agama. 

Sempadan murka dan redha Allah SWT ialah perkara haram. Sesiapa yang melewati garisan dan 
terjebak melakukan perkara haram, maka dia telah melewati sempadan kemurkaan Allah. 

Hati adalah raja segala anggota yang mesti dipastikan keelokannya dan kebersihannya justeru 
kerosakan dan kemusnahannya akan merosakkan dan memusnahkan seluruhan anggota badan yang 
lain. 

Daripada Abu Ruqaiyyah Tam i m ibn Aus al-Daarie r.a. bahawa Nabi SAW telah bersabda: 

Agama itu adalah nasihat. Kami berkata: Untuk siapa? Baginda bersabda: Untuk Allah, untuk 
kitabNya, untuk RasulNya, untuk para Imam kaum muslimin dan untuk umat Islam seluruhnya. 

Hadis riwayat al-lmam Muslim. 

Kefahaman Hadis : 


1) Nasihah Lillah - mengimaninya/ ikhlaskan ibadah /taatinya serta jauhi larangannya. 

2) Nasihah Likitabi - yakin ia kalam Allah bukan kalam makhluk - sebagai Manhaj hidup - sesuai 
sepanjang zaman -berusaha memperelokkan bacaan dan faham isi kandungnya. 

3) Nasihah Lirasulihi- membenarkan kenabiannya/ ikut ajarannya/ kasih terhadapnya - agungkan 
sunnahnya/ kaji sirahnya/ berakhlak dgn. akhlaknya. 

4) Nasihah Li aimmati muslimin - membantunya dalam tugasan/ nasihat ketika lupa / halang dari 
berlaku zalim. 


5) Nasihah Li ‘ammatihim - membimbing ke arah kebaikan dunia dan akhirat/ ajar apa yang mereka 
jahil terhadap agama/galakkan mereka kepada ketaatan. 

Pengajaran hadis: 

Agama Islam adalah agama nasihat iaitu agama yang berorientasikan nasihat sebagai teras pemibnaan 
umat, menjaga perpaduan, mencipta kemajuan dan pembangunan, sama ada kemajuan duniawi ataupun 
pembangunan rohani. Membiarkan kerosakan terus berlaku atau perkara yang kurang baik 
dilaksanakan adalah bertentangan dengan konsep nasihat Islam. 

Islam memperuntukkan hak memberi nasihat kepada semua penganutnya tanpa mengira kedudukan dan 
status. 


Nasihat yang diberikan meliputi golongan manusia sama ada pemerintah atau rakyat. 

Nasihat untuk Allah, KitabNya dan RasulNya bererti beriman dengan semua perkara tersebut dan 
beramal berpandukan tuntutannya yang sebenar. 

Daripada lbnu 'Umar r.a.W^ ^ j bahawa Rasulullah SAW telah bersabda: 


Aku telah diperintahkan supaya memerangi manusia sehingga mereka naik saksi bahawa sesungguhnya 
tiada Tuhan melainkan Allah dan bahawa sesungguhnya Muhammad utusan Allah, sehingga mereka 
mendirikan sembahyang dan membayar zakat. Apabila mereka telah berbuat demikian, maka mereka 
telah memelihara darah mereka dan harta mereka daripada aku, melainkan dengan hak Islam, dan hisab 
perhitungan amal mereka terserah kepada Allah Ta'ala. 


Hadis riwayat al-lmam al-Bukhari dan Muslim. 


Pokok Perbincangan Hadis : 

1) Wajibnya perang - difardhukan - tolak tipu daya musuh - naikkan bendera Islam. 

2) Terpelihara darah dan harta : 

Pokok Perbincangan 

i) orang yang mengucap dua kalimah syahadah. 

ii) orang yang mendirikan solat fardhu. 

iii) orang yang membayar zakat. 

iv) orang yang beriltizam dengan hak-hak Islam. 

3) Perjalanan Hukum - hanya pada zahir - batin serah pada Allah. 

Pengajaran hadis: 

Risalah atau misi kedatangan Rasulullah SAW halangan terhadap usaha dakwah mesti dihapuskan, 
ialah menegakkan dakwah Islam sehingga tertegak aqidah Islam. Sebarang 

Memerangi orang-orang kafir yang memerangi Islam dan dakwah Islam adalah kewajipan umat, agar 
risalah Islam tidak terhalang dari sampai kepada semua manusia. Apabila dakwah sudah sampai, 
mereka bebas sama ada menerima Islam atau sebaliknya. 

Islam menjamin hak pemeliharaan dan perlindungan darah, harta dan maruah diri seorang mukmin 
muslim yang mengucap dua kalimah syahadah, mendirikan sembahyang lima waktu dan membayar 
zakat. Hak ini terus terjamin kecuali kalau dia mengabaikan hak-hak tuntutan Islam. 

Daripada Abu Hurairah Abdul Rahman ibn Sokhrin r.a. beliau berkata: Aku telah mendengar 
Rasulullah SAW bersabda: 


Apa-apa yang aku larang kamu melakukannya, maka hendaklah kamu menjauhinya, dan apa-apa yang 
aku perintahkan kamu melakukannya, maka lakukanlah seberapa daya kamu. Sesungguhnya umat yang 
terdahulu daripada kamu telah binasa lantaran banyak persoalan dan banyak perselisihan mereka 
terhadap Nabi-nabi mereka. 

Hadis riwayat al-lmam al-Bukhari dan Muslim. 

Kandungan Hadis : 

1) Sebab Hadis - Khutbah Nabi (difardhu Haji ) - penyoal Aqro’ bin Haabis. 

2) Jauhi Larangan : 

i) sebab haram - dapat pahala/ buat dapat dosa. 

ii) sebab makruh - dapat pahala / buat tak berdosa. 

3) Buat apa yang disuruh : 

i) wajib - dapat pahala/ tinggal dapat dosa. 

ii) sunat - dapat pahala/ tinggal tak berdosa. 

4) Larangan banyak bertanya : 

perkara yang tidak dijelaskan oleh syarak 
pada perkara yang tidak mendatangkan faedah/ tidak dihajati. 
pertanyaan berbentuk mempersendakan/ menghina, 
masaalah yang tidak berlaku. 

Pengajaran hadis: 

Seorang mukmin mestilah menjauhkan sama sekali semua larangan Rasulullah SAW kerana apa yang 
dilarang oleh Baginda pada hakikatnya adalah larangan Allah SWT yang wajib dipatuhi. 

Seterusnya dia mestilah melaksanakan segala suruhan Baginda Rasulullah SAW sekadar yang 
termampu, tanpa memaksa diri dan keterlaluan di luar kemampuan kerana ia akan menyebabkannya 
tewas terkulai tidak berdaya melakukannya sebegitu teruk. 

Perintah yang disuruh melakukan sekadar terdaya ialah perintah yang sunat. Perintah wajib atau fardhu 
mestilah dilakukan tanpa kelonggaran kecuali kelonggaran yang diizinkan syara’ iaitu kerana uzur atau 
sakit. 

Sifat terlalu suka bertanya perkara yang bukan-bukan, berbahas, banyak soal jawab dan membantah 
para Nabi dan Rasul adalah perangai umat yang terdahulu. Lantaran itu, mereka telah ditimpa 


kesusahan dan keibnasaan. Umat Muhammad SAW diberi peringatan agar jangan mengulangi 
kesilapan ini. 


Daripada Abu Hurairah r. a beliau berkata: Rasulullah SAW telah bersabda: 

Sesungguhnya Allah Ta'ala baik, Dia tidak menerima kecuali perkara yang baik. Dan sesungguhnya 
Allah telah memerintahkan orang-orang mukmin dengan apa yang telah diperintahkan kepada para 
Rasul di mana Allah Ta'ala berfirman: (Wahai para Rasul! Makan minumlah kamu makanan yang baik- 
baik dan hendaklah kamu beramal soleh). Dan Allah Ta'ala berfirman: (Wahai orang-orang yang 
beriman! Makan minumlah kamu makanan yang baik-baik yang Kami rezekikan kepada kamu). 
Kemudian Baginda menyebut perihal seorang lelaki yang bermusafir jauh, yang berambut kusut masai 
dan berdebu, yang menadah tangan ke langit (iaitu berdoa): Wahai Tuhanku! Wahai Tuhanku! 
Bagaimanakah doanya akan dimakbulkan sedangkan makanannya haram, minumannya haram, 
pakaiannya haram dan dia dikenyangkan dengan makanan yang haram? 

Hadis riwayat al-lmam Muslim. 

Kefahaman Hadis : 

1 ) Suci Allah dari kekurangan / keaiban / tidak perlu rakan dan anak / tidak zalim dan tidak tidur. 

2) Diterima atau tidak amalan 

- bergantung kepada pemakanannya halal/haram. 

- sebab kepada diterima atau tidaknya doa/ibadah. 

3) Sebab- sebab diperkenankan doa serta beberapa adabnya: 

perjalanan yang jauh - (hadis - tiga jenis doa yang diperkenankan , doa orang yg dizalimi, orang dlm 
musafir dan doa bapa terhadap anaknya) 

berpakaian lekeh (usang) - sebagaimana disunatkan dlm solat Istisqa’. 
mengangkat tangan ke langit - hadis nabi berkenaan dengannya, 
mengulang-ulang nama Allah - (3x) - sebagai tanda sangat berhajat, 
penjagaan makanan, minuman dan pakaian . 

Pengajaran hadis: 

Islam menuntut umatnya menjaga diri dari semua aspek; kebersihan diri dan hati, keelokan berpakaian, 
kebersihan amalan perbuatan juga budi pekerti. Sesungguhnya Allah SWT itu baik. Dia hanya 
menerima perkara yang baik-baik sahaja. 

Amalan, pakaian, tempat tinggal, kenderaan dan makanan seseorang mempunyai hubungan rapat 
dengan darjat kemuliaan diri dan peningkatan maqam hatinya. Oleh itu, seorang mukmin dituntut 
menjaga amalan, tingkah laku dan pakaian serta memakan hanya benda yang baik. 

Makanan yang baik ialah makanan yang halal. Ini tidak menafikan makanan yang berzat dan 
bervitamin, kerana Allah sifatkan makanan yang baik, bukan sekadar yang halal. 

Makanan dan perbuatan yang haram menghalang pembersihan jiwa seseorang, sekaligus menghalang 
doa daripada dimakbulkan Allah. 

Daripada Abu Muhanuuad al-Hasan ibn Ali ibn Abu Talib r.a.,W^ 4i! ^=> j cucu Rasulullah SAW dan 
orang kesayangan Baginda. Beliau berkata: Aku telah menghafal daripada Rasulullah SAW hadis: 

Tinggalkanlah apa yang meragukan engkau kepada apa yang tidak meragukan engkau. 

Hadis riwayat al-Tinnizi dan al-Nasaai. Al-Tannizi berkata ia adalah hadis hasan sohih. 

Pokok Perbincangan Hadis : 

1) Menjauhi perkara syubhaat : 

menjaga marwah dan diri dari terjatuh kepada yang haram - wara’. 
langkah bagi menutup pintu was-was syaitan. 

2) Wara’ salaf terhadap perkara syubhaat : 
kisah Abu Bakar makan sesuatu yang syubhaat. 

kisah Umar Al-Khattab dalam pembahagian harta kepada orang-orang Muhajirin dan anaknya sendiri. 

3) Meninggalkan perkara khilaf bukan semestinya wara’ : 
dalam perkara-perkara yang ada rukhsah - ikut lebih baik. 

yakin dalam suci dan syak dalam hadas - hadis (kentut yakin keluar angin). 

4) Wara’ hanya bagi orang yang Istiqomah : 

yang melakukan perkara yang diwajibkan dan tinggal yang dilarang. 

mereka yang melakukan dosa besar, tinggal yang wajib tapi berusaha tinggal perkara syubhat - 
wara’ sesat namanya - kisah darah nyamuk - orang Iraq. 

Pengajaran hadis: 

Seorang mukmin tidak seharusnya terus melakukan sesuatu yang dia sendiri merasa sangsi dan ragu. 
Hal ini menyebabkannya terjebak jatuh dalam perkara yang kemungkinan hukumnya haram. 

Meninggalkan sesuatu kerana ragu-ragu dan kerana ingin menjaga maruah diri dan keharmonian agama 
adalah suatu sifat wara' yang terpuji. 

Keyakinan adalah asas amalan dalam Islam. Amalan yang dilakukan dengan yakin dikira sah dan 
diberikan ganjaran pahala. Sebaliknya amalan yang dilakukan secara ragu-ragu, tidak memadai dan 
mesti diulangi. 

Daripada Abu Hurairah r.a beliau berkata: Rasulullah SAW telah bersabda: 


Sebahagian daripada keelokan seorang mukmin ialah meninggalkan apa yang tidak berfaedah baginya. 
Hadis ini Hadis Hasan, diriwayatkan oleh al-Tannizi dan lain-lain sedemikian. 


Pokok Perbincangan Hadis : 

1) Antara tanda Sempurna Islam sesaorang : 
jaga lidah dari perkataan yang sia-sia (Qaaf : 18) 

setiap yang baik akan berganda (10x) sehingga 700 gandaan. 

2) Langkah bagi meninggalkan perkara yang tidak berkait: 
tidak mengikut hawa dan runtunan nafsu. 

silap faham hadis menyebabkan setengah orang banyak meninggalkan perkara yang wajib dan juga 
sunat disangkanya perkara yang tak berkait dengannya. 

Pengajaran hadis: 

Seseorang mukmin dianggap elok, indah dan berakhlak tinggi apabila dia hanya melakukan perkara 
yang berfaedah dan meninggalkan perkara yang tidak berfaedah. 

Antara perkara yang tidak berguna ialah bercakap kosong, berhiburan yang melalaikan, duduk-duduk 
dijalan, bertandang ke rumah orang tanpa niat ziarah atau tanpa ada kepentingan, suka mengambil tahu 
perkara yang tiada kaitan dengan dirinya, atau apa yang dikatakan dalam pepatah Melayu, menjaga tepi 
kain orang. 

Anjuran ini menyerlahkan suatu ajaran Islam yang amat baik, yang boleh menyumbang ke arah 
pembangunan umat. 

Sekiranya semua umat Islam meninggalkan perkara yang tidak berfaedah dan yang tidak ada kena 
mengena dengan dirinya, nescaya mereka mampu mencipta kejayaan dan kemajuan serta menghasilkan 
produktiviti yang berkualiti. 

Daripada Abu Hamzah Anas ibn Malik r.a., kliadam Rasulullah SAW, daripada Nabi SAW, Baginda 
bersabda: 


Seseorang kamu tidak benar-benar beriman sehingga dia mengasihi saudaranya sebagaimana dia 
mengasihi dirinya sendiri. 

Hadis riwayat al-lmam al-Bukhari dan Muslim. 

Pokok Perbincangan Hadis: 

1) Nafi Iman - tidak sempurna iman sesaorang itu (belum capai hakikat iman) 

2) Cintakan kebaikan kepada sesaorang muslim lain - cabang iman yang wajib. 

3) Kesan hadis ini bagi kehidupan Salaf : 
kisah Abu Zar 

Ibnu Abbas - ketika menterjemahkan al-Quran menginginkan agar manusia semuanya memahami al- 
Quran sebagaimana beliau faham. 

Imam Syafi’e - mengharapkan agar orang ramai yang mempelajari ilmu darinya, mengajarkan pula 
kepada orang lain - cintakan kebaikan utk org lain. 

Pengajaran hadis: 

Kasih sayang dan persaudaraan adalah antara tuntutan iman. Iman seseorang mukmin tidak akan 
sempurna sekiranya dia ada menyimpan perasaan benci terhadap mana-mana saudaranya yang 
seagama. 

Kedudukan kasih sayang dan persaudaraan dalam Islam amat tinggi dan penting, la adalah kekuatan 
kedua bagi umat Islam yang dapat mengatasi kekuatan senjata. 

Semua orang Islam adalah bersaudara, tanpa mengira rupa paras, warna kulit, bangsa dan sebarang 
perbezaan darjat. 

Daripada lbnu Mas’uud r.a. beliau berkata: Rasulullah SAW telah bersabda: 

Darah seseorang muslim tidak halal kecuali dengan salah satu dari tiga perkara; janda yang berzina, 
nyawa dengan nyawa dan orang yang meninggalkan agamanya yang memisahkan diri daripada jamaah. 

Hadis riwayat al-lmam al-Bukhari dan Muslim. 

Pokok Perbincangan Hadis : 

1) Terpelihara darah orang Islam : 

orang yang membunuh orang Islam dengan cara yang tidak benar - Allah janjikan azab yang pedih. 

orang yang bunuhnya secara sengaja juga bukan dengan hak - janji dilaknat oleh Allah dan diazab. 

Rasulullah menjelaskan - membunuh bukan dengan hak- termasuk dalam tujuh perkara yang 
membinasakan. 

2) Zina orang yang berkahwin : 

- Ijma’ ulama’ hukumnya direjam sampai mati - kisah Ma’iz dan Al- Ghamidiyyah - ayatnya 
telah dinasakhkan - hukumnya masih dipakai. 

3) Membunuh dengan sengaja : 

- Ijma’ ulama’ mengatakan hukumnya balas bunuh - qisas (al- Maidah :45). 

- Dikecualikan (gugur qisas): 

i) bapa bunuh anak 

ii) orang Islam bunuh orang kafir 

iii) orang merdeka bunuh hamba. 

- pendapat j umhur Imam Malik, Ahmad dan Syafi’e. 

4) Murtad : 

Hukumnya sama sahaja sama ada lelaki atau perempuan - bunuh. 

Hadis Nabi kepada Mu’az ketika ke Yaman - Bila murtad - nasihat, ajak kembali semula kepada Islam 
- jika enggan - penggal leher. 

5) Hukuman Bunuh bagi kesalahan yang tidak disebut dalam hadis ini: 

Liwat - muslim yang telah berkahwin atau bujang - bunuh.(hadis). 

Orang yang cuba memecah belahkan ikatan orang Islam. - bunuh. 

Orang yang membuat kerosakan di atas muka bumi, penyamun. 

Orang yang meninggalkan solat. 


Tukang Sihir - apabila sihirnya membawa kekufuran(pendapat Syafi’e). 

Pengajaran hadis: 

Menurut hukum Allah seorang mukmin adalah terjamin keselamatan nyawanya, darahnya dan harta 
bendanya daripada sebarang pencerobohan dan kezaliman. Apabila berlaku pencerobohan terhadap 
darah, harta dan maruahnya dia berhak menuntut balas mengikut peruntukan syara'. 

Beberapa orang darahnya dihalalkan iaitu mesti dihukum bunuh. Mereka ialah penzina yang telah 
merasai nikmat perkahwinan halal, orang yang membunuh tanpa sebab yang dibenarkan oleh syara' dan 
orang yang sengaja meninggalkan agama dan jamaah muslimah. 

Daripada Abu Hurairah r.a., bahawa Rasulullah SAW telah bersabda: 

Barangsiapa yang beriman dengan Allah dan hari akhirat, maka hendaklah dia berkata baik atau dia 
diam. Barangsiapa yang beriman dengan Allah dan hari akhirat, maka hendaklah dia memuliakan jiran 
tetangganya. Barangsiapa yang beriman dengan Allah dan hari akhirat, maka hendaklah dia 
memuliakan tetamunya. 


Hadis riwayat al-lmam al-Bukhari dan Muslim. 


Kefahaman Hadis : 


1) Pergaulan yang baik - menyebarkan kasih sayang antara manusia - mengeratkan lagi ikatan 
mahabbah sesama ummat. 


2) Menjaga Lidah - berfikir dahulu sebelum mengeluarkan kata-kata, sekiranya perkara itu harus - 
diam lebih baik. 


- perkara kebaikan - bercakap adalah lebih baik. 

3) Memuliakan Jiran : 

i) wasiat mengenai jiran - ayat Quran - hadis (wasiat j ibril pada nabi sehingga nabi menyangka 
jiran boleh mewarisi) 

ii) Larangan menyakiti jiran - hadis- hadis berkaitan. 

iii) Ihsan pada jiran - hadiah, salam, senyum ketika berjumpa, tolong ketika susah dll. 


iv) Martabat jiran : 

i) Jiran Muslim (mempunyai pertalian keluarga) 

- hak jiran, hak Islam dan hak kerabat. 

ii) Jiran Muslim - hak jiran dan Islam. 

iii) Jiran Bukan Muslim - hak jiran. 

4) Memuliakan Tetamu : 

- Hukumnya adalah wajib - tempoh tiga hari. 

- Adab-adab melayani tetamu - rujuk hadis-hadis dan juga kisah nabi Ibrahim. 

Pengajaran hadis: 

Hadis ini menerangkan beberapa tuntutan Iman, antaranya ialah berkata hanya perkara benar dan 
berfaedah, kurang bercakap, menghormati jiran tetangga dan memuliakan tetamu. 

Seorang yang benar-benar beriman akan menjaga lidahnya daripada berbicara perkara haram kerana dia 
akan dipersoalkan di hari qiamat nanti. Dia lebih senang diam daripada berkata buruk seperti 


mengumpat, mengeji, mencaci, memaki hamun dan mencarut. 

Seorang yang benar-benar beriman akan menghormati jiran tetangga dan tetamunya, menyempurnakan 
hak mereka dan tidak menyakiti mereka. 

Jiran tetangga adalah suatu golongan yang mendapat perhatian besar dalam Islam. Hormat 
menghormati, tolong menolong dan hidup berjiran yang muafakat adalah asas keamanan, kemajuan dan 
kehannonian sesebuah masyarakat. 

Daripada Abu Hurairah r.a.: 


Bahawa seorang lelaki berkata kepada Nabi SAW: Berikan daku wasiat. Baginda bersabda: Janganlah 
engkau marah. Lelaki itu mengulangi soalan itu beberapa kali. Baginda tetap bersabda: Janganlah 
engkau marah. 


Hadis riwayat al-lmam al-Bukhari. 


Kefahaman Hadis: 


1 ) Marah - pengenalan - punca / sebab-sebab yang boleh melahirkannya. 

2) Marah/murka Allah - thabit sifat ini pada Allah dan tidak boleh dita’wil lagi, (al-Fath : 6) (Thoha : 
81) - yakin sifat marahNya tak sama dengan makhluk. 

3) Sifat marah yang dicela : Apabila lahirnya diluar kawalan dan mengikut hawa nafsu, memaki 
hamun, mencela, memukul dll. 

4) Sifat marah yang dipuji : Apabila mempertahankan yang hak, melihat kemungkaran dan apa yang 

dibenci oleh Allah. 


- contoh : rujuk hadis- hadis mengenainya, kisah Musa bersama kaumnya, Yunus bersama 
kaumnya. 

5) Cara untuk menghilangkan sifat marah : 

Doa - agar dibimbing oleh Allah. 

Membiasakan diri dengan zikrullah - Quran, tasbih, istighfar dll. 

Sentiasa ingat peringatan-peringatan yang diceritakan Allah dalam Quran, pahala orang yang dapat 
mengawal dirinya - bidadari di Syurga. 

Ta’wiz dari syaitan / ambil wudhu’. 

Ubah kedudukan - berdiri - duduk - baring. 

Berikan hak badan - tidur , rehat dan tidak memenatkan badan. 

Pengajaran hadis: 

Hadis ini menerangkan betapa sifat marah itu perlu dihindari oleh setiap mukmin, kerana marah 
membawa banyak keburukan terhadap diri sendiri juga terhadap orang lain. 

Jangan marah ertinya mengelakkan sebarang sebab yang membawa kepada kemarahan, la juga bererti 
menahan marah bila dia marah. Erti menahan marah ialah menahan dari melaksanakan tuntutan 
ledakan marah seperti memukul, memaki hamun atau mengamuk. 

Seseorang yang gagah perkasa dan handal bukan hanya yang mampu beradu tenaga, bahkan juga orang 
yang mampu menahan marah. 

Marah diizinkan hanya apabila ia didorong oleh perasaan mahu membela kebenaran kerana Allah, 
namun mestilah menurut cara hikmah dan batas yang dibenarkan. 

Daripada Abu Ya'la Syaddad ibn Aus r.a. daripada Rasulullah SAW, bahawa Baginda bersabda: 

Sesungguhnya Allah menulis (iaitu mewajibkan) Ehsan atas segala sesuatu. Apabila kamu mahu 
membunuh, maka perelokkanlah pembunuhan itu. Apabila kamu mahu menyembelih, maka 
perelokkanlah penyembelihan itu dan hendaklah kamu menajamkan mata pisau dan hendaklah dia 
menyenangkan haiwan sembelihannya itu. 

Hadis riwayat al-lmam Muslim. 

Pokok Perbincagan Hadis : 

1) Hukum Ihsan - wajib - mengikut istilah “kitabah” yang digunakan. (al-Baqarah:183) (al- Nisa’: 
103). 

2) Ihsan - ((memberi manfaat kepada yang lain)) - ada yang wajib/ ada yang sunat. 

- ((teliti & sungguh-sungguh )) - dalam masaalah melakukan ibadah wajib secara zahir dan 
batin (yang paling sempurna). 

3) Ihsan dalam hukuman bunuh ; 

perelokkan cara tersebut - paling mudah dan paling cepat mati, 
tujuannya untuk tidak menyiksa orang yang kena bunuh itu. 
cara terbaik untuk manusia - penggal leher. 

4) Ihsan pada sembelihan : 

Dengan menjaga syarat-syarat, yang wajib dan yang sunat seperti berikut : 

Alat yang digunakan mestilah tajam - (tidak tulang atau kuku). 

Putus tiga urat (serentak) - halqum, marih dan wudjin. 

Membaca bismillah (al-An’am: 121) 

Berkeahlian untuk sembelih - muslim, beraqal, baligh atau ahli kitab. 

Tidak mengacukan mata pisau atau lainnya di hadapan binatang tersebut. 

Tidak memotong mana-mana bahagian binatang itu sehinggalah telah sempurna matinya - tidak pula 
melampau (putus kepala). 

Pengajaran hadis: 

Islam adalah agama Ehsan. Ehsan bererti berbuat baik.Tuntutan ehsan bererti sesuatu kerja mesti 
dilakukan dengan benar-benar sempurna dan cemerlang, bukan sekadar melaksanakan kerja semata- 
mata. 


Ehsan yang dianjurkan oleh Islam adalah Ehsan yang telah melahirkan suatu tamadun manusia yang 
gemilang dan cemerlang, kerana setiap umat Islam dituntut melakukan kerja dengan mutu kerja yang 
paling maksimum. 

Ehsan yang dianjurkan bukan terhad kepada manusia sahaja, bahkan merangkumi ibnatang dan 
makhluk lain, sehinggakan mahu membunuh, iaitu membunuh tuntut balas dan menyembelihpun, Islam 
menuntut supaya dilakukan secara Ehsan, iaitu dengan cara terbaik, bukan dengan cara yang 
menambahkan kesakitan dan penyeksaan sebelum mati. Ini membuktikan ketinggian budi, kehalusan 
hati dan keluhuran perasaan orang-orang Islam yang mampu mencipta peradaban yang tinggi. 

Daripada Abu Zar Jundub ibn Junadah dan Abu Abdul Rahman Mu’az ibn Jabal, r.a., 4il lH 3 j 
daripada Rasulullah SAW, bahawa Baginda bersabda: 

Bertaqwalah engkau kepada Allah walaupun di mana engkau berada, dan iringilah kejahatan dengan 
kebaikan, nescaya ia akan menghapuskan kejahatan tersebut dan bergaullah sesama manusia dengan 
budi pekerti yang baik. 

Hadis riwayat al-lmam al-Tinnizi. Beliau berkata: la adalah Hadis Hasan. Dalam setengah manuskrip, 
ia adalah Hadis Hasan Sohih. 

Pokok Perbincangan Hadis : 

1) Wasiat Allah yang Agong: 

- untuk orang-orang terdahulu & kemudian (an-Nisa’: 131). 

- Nabi memulakan khutbahnya dengan wasiat ini. (Aali Imran : 102). (an-Nisa: 1), (al- 
Ahzab:70) . 

2) Taqwa - Sesuatu yang diletakkan oleh sesaorang hamba di antaranya dengan apa yang ditakuti dari 
Allah iaitu murkaNya, dendamNya dan azabNya. 

- juga termasuk dalam taqwa - melakukan perkara wajib/ tinggal yang haram. 

3) Kelebihan sifat ini : 

Orang yang mempunyai sifat ini akan mewarisi syurga. 

Taqwa sebagai penyebab bagi kecintaan Allah terhadap hambaNya. 

Dibuka semua pintu barakat yang berada di langit dan di bumi. 

Janji Allah pertolonganNya sentiasa mengiringi orang bertaqwa. 

Mempermudahkan bagi mereka urusan dunia dan akhirat. 

Balasan yang baik bagi mereka di dunia dan di akhirat. 

4) Taqwa yang dikehendaki : 

ketika sunyi dan juga terang-terangan - rasa diperhatikan oleh Allah, 
tidak rasa muraqabah Allah - alamat ada penyakit hati. (an-Nisa’: 108). 

5) Maksud perkara yang baik memadamkan yang jahat: 

Setengah pendapat -“hasanah” bermaksud taubat (an-Nisa’: 17). 
yang dikehendaki ialah “Taubat Nasuha” -jumhur (al-Furqan:69) 
hanya dosa-dosa kecil sahaja yang dihapuskan dengan amalan yang baik, 
dalil terhapus dosa kecil dgn taubat. (an-Nur:31). 


6) Akhlak yang baik sebahagian dari taqwa; 

tanda sempurna iman/ tidak ada padanya sifat-sifat mazmumah. 

cara memperelokkan akhlak - mengambil qudwah dari nabi saw. Mempelajari sirahnya - cara adab 
dengan Allah, adab dengan sesama manusia, sesama keluarga dan para sahabat. (al-Ahzab:21). 

Pengajaran hadis: 

Taqwa dituntut walaupun di mana seorang mukmin berada, sama ada di khalayak ramai mahupun di 
ketika keseorangan. Ini adalah tanda keikhlasan Iman dan taqwa. Islam menolak sifat berpura-pura dan 
munafik yang hanya mempamerkan kebaikan di depan orang dan berbuat kejahatan apabila jauh 
daripada pandangan manusia. 

Melakukan kesalahan adalah tabiat semulajadi manusia. Oleh itu apabila mereka melakukan kesilapan, 
mereka dituntut agar mengiringi kejahatan tersebut dengan amal soleh kerana ia boleh menghapuskan 
kejahatan tersebut. 

Akhlak dan budi pekerti yang mulia amat dituntut oleh agama, la adalah teras perhubungan dan 
mu'amalah dalam masyarakat Islam. Dengan akhlak yang baik, kehannonian dan kesejahteraan 
masyarakat penyayang dapat dilahirkan. 

Daripada Abu al-’Abbas, Abdullah ibn Abbas, r.a.W^ Ail ls^ j beliau berkata: 


Aku pernah duduk di belakang Nabi SAW pada suatu hari, lalu Baginda bersabda kepadaku: Wahai 
anak! Sesungguhnya aku mahu ajarkan engkau beberapa kalimah: Peliharalah Allah nescaya Allah 
akan memeliharamu. Peliharalah Allah nescaya engkau akan dapati Dia di hadapanmu. Apabila engkau 
meminta, maka pintalah dari Allah. Apabila engkau meminta pertolongan, maka mintalah pertolongan 
dengan Allah. Ketahuilah bahawa kalau umat ini berkumpul untuk memberikan sesuatu manfaat 
kepadamu, mereka tidak akan mampu memberikanmu manfaat kecuali dengan suatu perkara yang 
memang Allah telah tentukan untukmu. Sekiranya mereka berkumpul untuk memudharatkan kamu 
dengan suatu mudharat, nescaya mereka tidak mampu memudharatkan kamu kecuali dengan suatu 
perkara yang memang Allah telah tentukannya untukmu. Pena-pena telah diangkatkan dan lembaran- 
lembaran telah kering (dakwatnya). 

Hadis riwayat al-lmam al-Tinnizi. Beliau berkata: la adalah Hadis Hasan Sohih. 

Dalam riwayat selain al-Tinnizi, hadis berbunyi: 


Peliharalah Allah, nescaya engkau akan dapatiNya di hadapan engkau. Kenalilah Allah ketika senang, 
nescaya Dia akan mengenalimu di ketika susah. Ketahuilah bahawa apa-apa yang (ditakdirkan) tidak 
menimpamu, ia tidak akan menimpamu. Dan apa-apa yang menimpamu bukannya ia tersilap 
menimpamu. Ketahuilah bahawa kemenangan itu ada bersama kesabaran, terlepas dari kesempitan itu 
ada bersama kesusahan dan bersama kesusahan itu ada kesenangan. 


Pokok Perbincangan Hadis : 

1) Menjaga Hak Allah, Allah akan menjaga kamu: 
melaksanakan segala suruhan, meninggalkan semua larangan. 

Allah akan menjaga kemaslahatan duniawi - kesihatan/anak/keluarga/harta. 
dipelihara din & iman dari syubhat yang menyesatkan/perkara-perkara haram. 

2) Pertolongan & bantuan Allah kepada Orang yang bertaqwa: 

jaga hak Allah pada diri dan keluarganya - menepati Quran dan Sunnah. 
dalil bantuan/Allah bersama (an-Nahl : 128),(at-Taubah : 40),(al-Mujadalah : 7 ). 

3) Meminta pertolongan hanya pada Allah: 

memohon pertolongan dalam melakukan ketaatan/ meninggalkan maksiat. 


bersabar atas takdir/ tetapkan pendirian pada hari bertemu Allah. 

4) Beriman kepada Qadho’ dan Qadar : 

- dalil (at-Taubah : 51) (Aali Imran : 154). 

5) Mengingati Allah ketika senang, Allah akan mengingati kamu ketika susah . 

6) Kemenangan bersama kesabaran: (a-Baqarah : 249) (al-Anfal:66). 

7) Bersama Bala(karb) itu ada jalan keluar(farj) : (al-Baqarah:214). 

8) Bersama kepayahan ada kesenangan (al-Asr) . 

Pengajaran hadis: 

Seorang mukmin mesti menjaga dan memelihara hak kewajipan terhadap Allah setiap masa dan 
tempat, lebih-lebih lagi ketika dia dalam kesenangan. Dengan ini dia akan dijaga dan dipelihara Allah 
sepanjang masa, terutamanya ketika ditimpa kesusahan hidup. 

Segala permintaan, mohon pertolongan dan perlindungan hendaklah hanya ditujukan kepada Allah 
SWT semata-mata. Tidak ada makhluk atau Tuhan lain yang mampu menolong dan melindungi 
manusia kecuali Allah SWT jua. 

Segala apa yang berlaku dan menimpa manusia adalah ketetapan Allah SWT, bukannya kerana sebab 
dan usaha manusia. Manusia tidak berkuasa untuk memberi manfaat atau memberi mudharat kepada 
mana-mana hamba, walaupun seluruh manusia dan jin berhimpun untuk bergotong royong 
melakukannya. 

Umat Islam mestilah yakin bahawa kemenangan akan tercapai dengan adanya kesabaran, setiap 
keperitan hidup pasti ada penyelesaiannya dan setiap kesusahan ada bersamanya kesenangan. 

Daripada Abu Mas'uud 'Uqbah ibn 'Amru al-Ansarie al-Badrie r.a. beliau berkata: Rasulullah SAW 
telah bersabda: 

Sesungguhnya antara kata-kata ungkapan Kenabian terdahulu yang dapat diketahui dan dipetik oleh 
manusia ialah: Jika engkau tidak malu, maka lakukanlah apa sahaja yang engkau mahu. 

Hadis riwayat al-lmam al-Bukhari. 

Pokok Perbincangan Hadis : 

1) Malu- akhlak para nabi Allah & malaikat (warisan para nabi). 

2) Makna suruhan dalam hadis : 

Suruhan sebagai tahdid (kecaman) - dibayangkan balasan dunia @ akhirat. 

Suruhan terhadap perkara yang harus - pilihan (buat/tak buat). 

Suruhan sebagai pilihan - sifat malu sebagai bentengnya. (dlm perkara maksiat). 

3) Malu terbahagi dua : 

yang boleh diusahakan - mengenal Allah - merasai muraqabah Allah. 

yang tak boleh diushakan -fitrah yang diberikan Allah kpd sesiapa yg dikehendaki(kebaikan). 

4) Malu yang dicela - yang tidak menepati syarak :malu bertanya tentang agama/ beribadat dalam 
keadaan jahil. 

Pengajaran hadis: 

Malu adalah salah satu sifat utama seorang mukmin kerana ia adalah sebahagian dari Iman. Malu tidak 
menghasilkan sesuatu kecuali kebaikan, la menjadi perisai daripada melakukan banyak perkara jahat. 

Sejarah membuktikan bahawa nafsu manusia tidak terbatas dan tidak pernah puas. Hanya dengan sifat 
malu, mereka mampu membendung dan menjurusnya ke arah kemuliaan. 

Malu sejati ialah malu yang didorong oleh perasaan Iman kepada Allah. 

Malu melakukan kebaikan adalah malu yang tercela dan dilarang seperti malu menutup aurat, malu 
mengerjakan ketaatan kepada Allah atau malu bertanya perkara yang tidak diketahui. 

Daripada Abu 'Amru - atau digelar juga Abu 'Amrah - Sufian ibn Abdullah r.a. beliau berkata: 

Aku berkata: Wahai Rasulullah! Ajarkan untukku dalam Islam suatu ucapan yang aku tidak perlu lagi 
bertanya kepada orang lain selainmu. Baginda bersabda: Ucapkanlah: Aku beriman kepada Allah. 
Kemudian hendaklah engkau beristiqamah. 

Hadis riwayat al-lmam Muslim. 

Pokok Perbincangan Hadis : 

1 ) Makna Istiqomah : 

- perbetulkan aqidah - beriltizan dalam melaksanakan ketaatan kepadaNya. 

- (Qurtubi) betul I’tiqad, kata-kata dan perbuatan - beriltizam. (Fusshilat : 30). 

2) Kelebihan Istiqomah : 

- diperluas/mudahkan rezeki di dunia (Fusshilat : 30-32) (al-Jin : 16). 

- diberi keamanan ketika mati, di kubur dan ketika dibangkitkan. 

- dihilangkan kesedihan berpisah dengan keluarga. 

- didatangkan khabar gembira (pengampunan dosa), (amal diterima) dan (syurga). 

3) Istiqomah di atas Jalan yang Lurus : 

- perintah Allah untuk nabi dan ummatnya supaya menepatu syara’ (Hud : 112). 

i) Istiqomah Hati : 

- sebagai Raja kepada Jasad, Istiqomahnya akan menentukan istiqomah yg lain. 

ii) Istiqomah Lidah : 

- sebagai penterjemah kepada Hati/ juga punca kecelakaan kepada tuannya. 

- sebagai renungan (qoof : 18), (al-Isra’ : 36). 

Pengajaran hadis: 

(1) Hadis menuntut agar seorang mukmin sentiasa mengambil berat soal Iman, tauhid dan aqidahnya, 
selalu memperbaharui imannya kepada Allah, seterusnya beristiqamah menunaikan tuntutan Iman yang 
didakwa itu. 

(2) lstiqamah bererti melalui suatu jalan yang lurus, jitu dan tepat. 

(3) lstiqamah dalam menunaikan tuntutan Iman adalah suatu jihad. Ramai orang Islam yang hanya 
mengaku beriman namun gagal lstiqamah menunaikan tuntutan Iman. 

(4) Iman dan Islam mempunyai konsep pelaksanaan yang mudah tanpa berbelit-belit atau sukar 
difahami. Seseorang hanya dituntut beriman kemudian beristiqamah melaksanakan Islamnya tanpa 
berfalsafah. Amal dan lstiqamah menjadi sulit hanya apabila iman yang diukir hanya di bibir atau di 


hujung lidah semata-mata. 

Daripada Abu Abdullah Jabir ibn Abdullah al-Ansarie r. a., 4il ^-=> j (beliau meriwayatkan): 

Bahawa seorang lelaki telah bertanyakan Rasulullah SAW, dia berkata: Bagaimana pandanganmu jika 
aku mendirikan sembahyang-sembahyang fardhu, aku berpuasa bulan Ramadhan, aku menghalalkan 
perkara yang halal dan aku mengharamkan perkara yang haram. Aku tidak akan menambah apa-apa 
lagi lebih daripada itu. Apakah aku akan masuk syurga? Baginda bersabda: Ya! 

Hadis riwayat al-lmam Muslim. 

Pokok Perbincangan Hadis : 

1) Yang bertanya ialah : Nu’man bin Qauqal(sahabat) - menyertai perang Badar/syahid dalam perang 
Uhud. Keimanannya terhadap syurga dan apa yang dijanjikan oleh Allah telah mendorong beliau untuk 
bertanya Nabi tentang hadis ini. 

2) Menunaikan Solat Fardhu : 

- wajib berjamaah di masjid - pendapat kebanyakan sahabat/ tidak ada sahabat yang khilaf. 

- solat yang paling dicuaikan oleh orang munafiq (( Isyak dan Subuh)) - kalau mereka tahu 
fadhilatnya nescaya mereka akan usha untuk mendapatkannya, walaupun dalam keadaan merangkak. 

3) Wajib puasa Ramadhan 

4) Y akin - mengharamkan apa yang dihalalkan oleh Allah - hukumnya kufur. 

5) Yakin - menghalalkan apa yang diharamkan oleh Allah - hukumnya kufur. 

Bentuk-bentuk haram dita’birkan dengan nama yang berlainan: 

Antaranya maksiat, dosa, khotar dll. Didatangkan dalam bentuk : 

i) Larangan (nahyu) - misal (Hujuraat : 12 ) 

ii) Janji buruk ke atas pembuat (wa’iid) - (Aali ‘Imran : 77 ). 

iii) Lafaz tahrim - An-Nisaa’ : 23 ) . 

Penghalalan dan pengharaman adalah hak Allah - dia yang mengetahui apa yang baik bagi manusia di 
dunia dan di akhirat - sesiapa yang menceroboh haknya akan diazab. 

Pengajaran hadis: 

(1) Hadis menerangkan betapa apabila seorang mukmin benar-benar menunaikan segala 
tanggungj awab agama yang fardhu dengan sempurna, menghalalkan perkara yang halal dan 
mengharamkan perkara yang haram, dia akan masuk syurga walaupun dia tidak melakukan amalan- 


amalan sunat yang lain. Ini adalah kemurahan dan rahmat Allah SWT terhadap hamba-hambaNya. 

(2) Hanya melaksanakan amalan fardhu tanpa yang sunat di sini ertinya melakukannya dengan 
sempurna tanpa cacat, tanpa meninggalkannya atau mencuaikannya. 

(3) Menghalalkan perkara yang halal dan mengharamkan perkara yang haram bukan hanya dengan 
lidah tetapi hendaklah secara praktik, iaitu dengan mengerjakan apa yang halal kalau dia mahu dan 
menjauhkan segala perkara yang haram. 

Daripada Abu Malik al-Haris ibn 'Asim al-Asya’arie r.a. beliau berkata: Rasulullah SAW telah 
bersabda: 

Kebersihan itu sebahagian daripada iman. Ucapan zikir al-Hamdulillah memenuhi neraca timbangan. 
Ucapan zikir SubhaanaLlah dan al-Hamdulillah kedua-duanya memenuhi ruangan antara langit dan 
bumi. Sembahyang itu adalah cahaya. Sedekah itu adalah saksi. Sabar itu adalah sinaran. Al-Qur’an itu 
adalah hujah bagimu atau hujah ke atasmu. Setiap manusia keluar waktu pagi, ada yang menjual 
dirinya, ada yang memerdekakan dirinya dan ada pula yang mencelakakan dirinya. 

Hadis riwayat al-lmam Muslim. 

Pokok Perbincangan Hadis : 

1. Kebersihan sebahagian iman : (pendapat ulama’) 

a) pahala pada kebersihan - berganda sehingga separuh pahala iman. 

b) yang dikehendaki ialah meninggalkan perkara dosa dan maksiat (an-Nahl: 56). 

Yang dimaksudkan di sini ialah wudhu’. 

c) bersih dari hadas besar dan kecil samada dengan air atau tayammun, dan yang dikehendaki 
iman itu ialah solat. 

d) yang dimaksudkan dengan bersih itu ialah wudhu’ - menghapuskan dosa-dosa kecil. 

2. Galakkan mengingati Allah ; 

Pengajaran hadis: 

(1) Islam amat menitikberatkan soal kebersihan, sehingga menganggapnya sebahagian daripada Iman. 

(2) Semua amalan soleh merupakan kebaikan dan keindahan bagi seorang mukmin dan mempunyai 
nilai yang tinggi. Ada amalan yang menjadi hujah baginya, ada yang menjadi cahaya baginya, ada yang 
menjadi pemberat mizannya dan sebagainya. 

(3) Setiap manusia dalam kegiatan hariannya mendedahkan dirinya sama ada kepada kebaikan atau 
kecelakaan. Ada yang menjual dirinya kepada Allah, lalu beroleh kebaikan dan kejayaan dan pula ada 
yang menjual dirinya kepada syaitan lalu beroleh kecelakaan. 

Hadis riwayat al-lmam Muslim. 

Daripada Abu Zar al-Ghifari r. a. daripada Rasulullah SAW berdasarkan apa yang diriwayatkan oleh 
Baginda daripada Allah SWT bahawa Dia berfirman: 

Wahai hamba-hambaKu! Sesungguhnya aku mengharamkan ke atas diriKu kezaliman dan Aku 
jadikannya di kalangan kamu sebagai suatu perkara yang diharamkan, maka janganlah kamu saling 
zalim- menzalimi . 


Wahai hamba-hambaKu! Kamu semua sesat kecuali orang yang Aku hidayatlcannya, maka hendaklah 
kamu meminta hidayat dariKu. 

Wahai hamba-hambaKu! Kamu semua lapar kecuali orang yang Aku beri makan, maka hendaklah 
kamu meminta makan daripadaKu neseaya Aku akan berikan kamu makan. 

Wahai hamba-hambaKu! Kamu semua telanjang kecuali orang yang Aku berikannya pakaian, maka 
hendaklah kamu meminta pakaian daripadaKu neseaya Aku akan berikan kamu pakaian. 

Wahai hamba-hambaKu! Sesungguhnya kamu bersalah siang dan malam dan Aku mengampunkan 
semua dosa, maka mintalah keampunan daripadaKu neseaya Aku akan ampunkan kamu. 

Wahai hamba-hambaKu! Selama-lamanya kamu tidak akan mampu memudharatkan Aku sehingga 
kamu boleh memudharatkan Aku. 


Wahai hamba-hambaKu! Dan selama-lamanya kamu tidak akan mampu memberi manfaat kepada Aku 
sehingga kamu boleh memberi manfaat kepada Aku. 

Wahai hamba-hambaKu! Sekiranya orang-orang yang terdahulu dan terkemudian dari kamu, manusia 
dan jin di kalangan kamu, sekiranya mereka semua mempunyai hati bertaqwa umpama hati orang yang 
paling bertaqwa di kalangan kamu, neseaya hal itu tidak menambahkan apa-apapun dalam kerajaanKu. 

Wahai hamba-hambaKu! Sekiranya orang-orang yang terdahulu dan terkemudian dari kamu, manusia 


dan jin di kalangan kamu, sekiranya mereka semua mempunyai hati jahat umpama hati orang yang 
paling jahat di kalangan kamu, nescaya hal itu tidak mengurang-cacatkan apa-apapun dalam 
kerajaanKu. 

Wahai hamba-hambaKu! Sekiranya orang-orang yang terdahulu dan terkemudian dari kamu, manusia 
dan jin di kalangan kamu, sekiranya mereka semua berhimpun di suatu tempat, lalu mereka meminta 
daripadaKu (iaitu meminta sesuatu pemberian), lantas Aku kumiakan setiap orang dari kalangan 
mereka permintaannya, nescaya hal itu tidak mengurangkan sedikitpun apa-apa yang ada di sisiKu 
kecuali umpama berkurangnya air laut apabila dicelupkan sebatang jarum. 

Wahai hamba-hambaKu! Bahawa sesungguhnya hanya amalan kamu yang Aku akan perhitungkannya 
bagi kamu, kemudian Aku sempurnakan pembalasannya. Maka barangsiapa yang mendapat kebaikan 
maka hendaklah dia memuji Allah dan barangsiapa yang mendapat selain kebaikan, maka janganlah dia 
mencela kecuali mencela dirinya sendiri. 

Hadis qudsi ini mempunyai banyak pengajaran antaranya: 

(1) Zalim adalah suatu sifat keji yang diharamkan Allah SWT ke atas diriNya dan ke atas hamba- 
hambaNya. Barangsiapa yang melakukan kezaliman bererti dia telah melampaui batasan yang 
digariskan oleh Allah SWT. 

(2) Semua hamba adalah berhajat dan bergantung penuh kepada kumiaan dan kemurahan Allah SWT. 
Dialah Tuhan yang memberikan petunjuk, memberikan rezeki, memberi pakaian dan Dia juga Tuhan 
Yang Maha Pengampun segala dosa hamba-hambaNya. Sesungguhnya rahmat Allah sentiasa 
mendahului murkaNya. 

(3) Segala permohonan hendaklah hanya diajukan kepada Allah SWT, sama ada permohonan meminta 
hidayah, rezeki, makanan dan pakaian juga permohonan agar diampunkan segala dosa. 

(4) Sesungguhnya Allah SWT Maha Gagah Perkasa. Manusia sekali-kali tidak mampu 
memberikanNya manfaat dan mudharat. 

(5) Segala perbuatan manusia sama ada ketaqwaan atau kejahatan, walaupun pada tahap yang paling 
maksimum dan paling dahsyat, semuanya tidak akan menambah atau menjej askan kedudukan Allah 
SWT walaupun sedikit. 

(6) Segala kumiaan Allah kepada seluruh manusia dan jin, biar betapa banyak sekalipun, ia tidak akan 
mengurangkan apa yang dimilikiNya walaupun sedikit, la hanya umpama air yang terlekat pada 
sebatang j arum kerdil yang dijunamkan ke lautan luas. 

(7) Setiap amalan manusia akan dihitung satu persatu oleh Allah SWT dan Dialah yang akan 
menyempurnakan pembalasannya, sama ada balasan baik mahupun burak. 

Hadis riwayat al-lmam Muslim. 

Daripada Abu Zarr r. a. juga, (beliau meriwayatkan): 

Bahawa sebahagian sahabat Rasulullah SAW berkata kepada Nabi SAW: Wahai Rasulullah! Orang- 
orang kaya telah mendapat banyak pahala. Mereka sembahyang sebagaimana kami sembahyang, 
mereka berpuasa sebagaimana kami berpuasa dan mereka bersedekah dengan lebihan harta mereka. 
Baginda bersabda: Bukankah Allah telah menjadikan bagi kamu sesuatu yang kamu boleh bersedekah 
dengannya? Sesungguhnya dengan setiap kali tasbih itu adalah sedekah, setiap kali takbir itu adalah 
sedekah, setiap kali tahmid itu adalah sedekah, setiap kali tahlil itu adalah sedekah, menyuruh amar 
ma'aruf itu sedekah, menegah mungkar itu sedekah dan pada kemaluan seseorang kamupun adalah 
sedekah. Mereka bertanya: Ya Rasulullah! Adakah apabila salah seorang kami melepaskan 
syahwatnyapun dia beroleh pahala? Baginda bersabda: Bagaimana pandangan kamu kalau dia 
melepaskan syahwatnya pada tempat haram, adakah dia berdosa? Maka demikian jugalah apabila dia 
melepaskannya pada tempat yang halal, dia beroleh pahala. 


Pengajaran hadis: 

(1) Para sahabat Rasulullah SAW telah menunjukkan suatu teladan yang baik di mana mereka sering 
berlumba-lumba mahu melakukan kebaikan. 


(2) Setiap amalan soleh mempunyai nilaiannya yang tersendiri di sisi Allah SWT dan ia tidak akan 
dipersia-siakan sama sekali. 

(3) Banyak amalan soleh yang boleh dilakukan bagi menambahkan pahala kebajikan seperti bertasbih 

iaitu mengucap (A' jL- ), bertahmid iaitu mengucap (A bertahlil iaitu mengucap (Al V) a!) V), 

menyuruh orang berbuat ma'aruf dan mencegah kemungkaran. Semuanya diberikan pahala sedekah 
sehinggakan melakukan hubungan sekspun dianggap sedekah! Kerana kalau dia berzina, dia dianggap 
berdosa dan akan menerima azab. Alangkah indahnya ajaran Islam. 

(4) Bagi orang-orang kaya yang mempunyai lebihan harta, mereka hendaklah selalu bersedekah, lebih- 
lebih lagi kalau mereka terlalu sibuk dengan urusan harta sehingga kurang bermasa untuk melakukan 
amal ibadat sunat yang lain. 

(5) Seorang kaya yang suka bersedekah dan rajin pula melakukan ibadat sunat seperti berzikir yang 
dianjurkan dalam hadis ini, dia sudah tentu akan mendapat ganjaran dan darjat yang lebih tinggi di sisi 
Allah SWT. 

Hadis riwayat al-lmam al-Bukhari dan Muslim. 

Daripada Abu Hurairah r.a. beliau berkata: Rasulullah SAW telah bersabda: 


Setiap anggota badan manusia adalah sedekah baginya pada setiap hari apabila terbit matahari; engkau 
berlaku adil (iaitu mendamaikan) antara dua orang (iaitu dua orang yang berbalah) adalah sedekah, 
engkau membantu seseorang naik kenderaannya atau mengangkat barang-barangnya ke atas 
kenderaannya adalah sedekah, perkataan yang baik adalah sedekah, setiap langkah yang engkau 
hayunkan kaki pergi sembahyang adalah sedekah dan menghilangkan sesuatu bahaya di jalanraya 
adalah sedekah. 


Pengajaran hadis: 

(1) Seperti hadis 25, hadis ini menerangkan bahawa setiap amal perbuatan mukmin walaupun kadang- 
kadang dianggap biasa atau sedikit, akan mendapat pahala sedekah. 

(2) Seorang mukmin boleh mendapat pahala sedekah hasil setiap pergerakan anggota tubuh badannya. 
Tangannya, kakinya, mulutnya dan akalnya berhak mendapat pahala sedekah apabila melakukan amal 
kebajikan. 

(3) Ruang untuk mendapatkan pahala dalam Islam amat luas dan tidak hanya terbatas kepada amal 
ibadat khusus semata-mata, sehingga kadang-kadang tidak disangka bahawa sesuatu perbuatan yang 
dianggap biasa menjadi ibadat dan diberikan pahala. 

Daripada al-Nawwas ibn Sam’aan r.a. daripada Nabi SAW baginda bersabda: 

Kebajikan itu ialah keelokan budi pekerti dan dosa itu ialah apa yang tergetar dalam dirimu dan engkau 
benci orang lain mengetahuinya. 

Hadis riwayat al-lmam Muslim. 

Dan daripada Waabisoh ibn Ma’bad r.a. beliau berkata: Aku telah menemui Rasulullah SAW lalu 
Baginda bersabda: 

Engkau datang mahu bertanya tentang kebajikan? Aku berkata: Ya. Baginda bersabda: Mintalah fatwa 
dari hatimu. Kebajikan itu ialah suatu perkara yang diri dan hati merasa tenang tenteram terhadapnya, 
dan dosa itu itu ialah suatu perkara yang tergetar dalam dirimu dan teragak-agak di hati, sekalipun ada 
orang yang memberikan fatwa kepadamu dan mereka memberikan fatwa kepadamu. 

Hadis Hasan riwayat al-lmam Ahmad dan al-Daarimie dengan isnad yang baik. 

Pengajaran hadis: 

(1) Kebajikan atau kebaikan ialah perkara yang hati seorang mukmin merasa tenang dan baik, 
sedangkan kejahatan atau dosa pula ialah apa yang hatinya merasa keluh kesah, gementar dan merasa 
takut kalau-kalau diketahui oleh manusia. Seorang mukmin, dengan firasat hatinya boleh menduga baik 
buruk sesuatu perkara. Walau apapun pandangan orang lain, dia lebih berhak membuat pendirian 
berdasarkan iman dan firasatnya. Namun perasaan dan firasatnya itu tidak boleh bertukar menjadi 
hukum syara’ atau fatwa yang memestikan orang lain mengikutinya, la hanya boleh digunakan untuk 
dirinya sendiri. Kebaikan atau kebajikan yang diberikan kelonggaran untuk kita meminta fatwa hati 
ialah kebajikan yang masih kesamaran, adapun yang memang sudah ada nas yang jelas, maka ia mesti 
dianggap kebaikan biarpun hati berat menerimanya. Demikian juga keburukan yang sudah ada nas 
yang jelas, ia tidak boleh dipertikaikan atau ditakwil lagi berdasarkan perasaan dan firasat hati. 
Perasaan hati hanya boleh dipakai apabila selari dengan kaedah hukum syara’ dan selagimana tidak 
bercanggah dengan hukum hakam agama. 

Hadis riwayat Abu Dawud dan al-Tinnizi. al-Timiizi berkata ia hadis sahih. 
Daripada Abu Najih al-'lrbadh ibn Sariyah r.a. beliau berkata: 


Rasulullah SAW telah menasihati kami suatu nasihat yang menggetarkan hati dan mencucurkan 
ainnata. Kami berkata: Ya Rasulullah! la seolah-olah nasihat orang yang mahu mengucapkan selamat 
tinggal, maka berikanlah kami wasiat. Baginda bersabda: Aku mewasiatkan kamu supaya bertaqwa 
kepada Allah Azza Wajala, supaya mendengar dan taat, sekalipun kamu diperintah oleh seorang 
hamba. Sesungguhnya, barangsiapa di kalangan kamu yang masih hidup nanti, necaya dia akan melihat 
banyak perselisihan. Maka hendaklah kamu mengikuti sunnahku dan sunnah khulafa' Rasyidin yang 
mendapat hidayat. Gigitlah ia dengan kuat (iaitu berpegang teguhlah kamu dengan sunnah-sunnah 
tersebut) dan berwaspadalah kamu dari melakukan perkara-perkara yang diada-adakan, kerana setiap 
perkara yang diada-adakan itu adalah bid'ah dan setiap bid'ah itu adalah sesat dan setiap kesesatan itu 
dalam neraka. 


Pengajaran hadis: 

(1) Ucapan nasihat dan peringatan adalah penting dalam kehidupan umat Islam. Pengajaran dan 
peringatan hendaklah disampaikan secara bersungguh-sungguh dan berkesan agar ia memberikan kesan 
positif kepada para pendengar. 

(2) Rasulullah SAW berwasiat dalam hadis ini beberapa perkara penting, antaranya; supaya bertaqwa 
kepada Allah SWT, patuh dan taat kepada pemerintah biarpun dia adalah orang yang berasal dari 
keturunan bawahan atau hamba 'abdi, kerana yang penting apa yang diperintahkan, bukan orang yang 
memerintah. 

(3) Masalah melantik hamba abdi menjadi ketua masih diperselisihkan oleh para ulama, namun 
Rasulullah SAW menyebut hal ini bagi menunjukkan peri pentingnya tuntutan patuh dan taat bagi 
seorang mukmin terhadap ketuanya selagimana perintahnya tidak bertentangan dengan syara'. 

(4) Umat akhir zaman diancam oleh perselisihan dan perpecahan. Justeru itu Nabi SAW berpesan agar 
umat Baginda berpegang teguh dengan sunnah Baginda SAW dan sunnah para khulafa' Rasyidin. 
Baginda menyeru mereka agar menggigit sunnah-sunnah tersebut. Ungkapan ini memberi erti betapa 
perlunya berpegang teguh dengan sunnah Nabi dan Khulafa' Rasyidin serta menjauhkan perkara bid'ah 
yang sesat, perkara yang diada-adakan dalam agama kerana semua bid'ah adalah kesesatan yang 
akhirnya membawa pengamalnya ke lembah neraka. 

Hadis riwayat al-lmam al-Tirmizi. Beliau berkata ia adalah hadis sahih. 


Daripada Mu'az ibn Jabal r.a. beliau berkata: 

Aku berkata: Ya Rasulullah! Terangkan padaku suatu amalan yang boleh memasukkan aku ke dalam 
syurga dan menjauhkan aku daripada api neraka. Baginda bersabda: Sesungguhnya engkau telah 
bertanya suatu perkara besar, namun sesungguhnya ia adalah ringan bagi orang yang dipermudahkan 
Allah; iaitu engkau menyembah Allah, jangan mensyirikkanNya dengan sesuatu, engkau mendirikan 
sembahyang, menunaikan zakat, berpuasa bulan Ramadhan dan mengerjakan haji ke Baitullah. 
Kemudian Baginda bersabda: Apakah engkau mahu aku tunjukkan beberapa pintu kebajikan? Puasa itu 
adalah perisai, sedekah dapat madamkan dosa seumpama air memadamkan api dan sembahyang 
seorang lelaki di tengah malam. Kemudian Baginda membaca ayat al-Qur'an yang bererti: (Tulang- 
tulang rusuk mereka telah renggang dari tempat tidur mereka. Mereka menyeru Tuhan mereka dengan 
perasaan takut dan penuh harapan dan mereka membelanjkan sebahagian rezeki yang Kami kumiakan 
kepada mereka. Seseorang tidak mengetahui apakah yang disembunyikan bagi mereka yang terdiri 
daripada perkara yang menyejukkan mata sebagai balasan terhadap amalan yang mereka telah 
lakukan). Kemudian Baginda bersabda: Apakah engkau mahu aku khabarkan kepadamu tunggak segala 
amal, tiang-tiangnya dan puncaknya? Aku berkata: Mahu ya Rasulullah! Baginda bersabda: Tunggak 
amalan ialah Islam, tiang-tiangnya ialah sembahyang dan puncaknya ialah jihad. Kemudian Baginda 
bersabda: Apakah engkau mahu aku khabarkan kepadamu kunci segala perkara tersebut? Aku berkata: 
Mahu ya Rasulullah! Lalu Baginda memegang lidahnya seraya bersabda: Peliharalah benda ini! Aku 
berkata: Ya Nabi Allah! Adakah kita akan diseksa lantaran apa yang dibicarakannya? Baginda 
bersabda: Ibumu akan kehilanganmu wahai Mu'az! Tiadalah manusia itu dihumbankan mukanya - atau 
Baginda bersabda - dihumbankan batang hidungnya ke dalam api neraka kecuali kerana hasil tanaman 
lidah-lidah mereka. 


Pengajaran hadis: 

(1) Berdasarkan hadis ini, amalan yang boleh memasukkan seseorang hamba ke dalam syurga ialah 
menunaikan rukun-rukun Islam, iaitu benar-benar beriman kepada Allah tanpa syirik dan beriman 
kepada Rasulullah SAW, sembahyang, zakat, puasa Ramadhan dan ibadat haji. 


(2) Pintu-pintu kebajikan pula sangat banyak, antaranya yang disebut dalam hadis ini ialah berpuasa 
kerana ia adalah perisai yang melawan hawa nafsu bagi seorang mukmin. Selain itu ialah sedekah yang 
ikhlas kerana Allah kerana ia dapat memadamkan dosa seumpama air memadamkan api. Pintu 
kebajikan seterusnya ialah sembahyang di waktu tengahmalam. 

(3) Ibadat pada waktu tengah malam sangat afdhal dan amat dituntut ke atas setiap individu muslim, la 
dapat menguatkan keimanan, keyakinan dan ketaqwaan kepada Allah, la dapat memberikan sinar air 
muka yang bercahaya bagi orang yang melakukannya. Allah SWT telah memuji orang yang suka 
beribadat pada waktu tengah malam dalam banyak ayat termasuk ayat yang dipetik dalam hadis ini. 

(4) Tunggak segala perkara ialah Islam, tiangnya ialah sembahyang dan kemuncaknya ialah jihad. 
Seorang mukmin sejati mesti melaksanakan tuntutan-tuntutan ini dengan baik walau apapun cabaran 
dan rintangan. 

(5) Kunci segala perkara pula ialah menjaga lidah. Lidah adalah antara anggota badan yang paling 
banyak terdedah melakukan maksiat. Barangsiapa yang dapat menjaga lidahnya daripada angkara jahat 
dan maksiat, Baginda Rasulullah SAW menjamin bahawa dia akan dapat masuk syurga. Setiap patah 
perkataan yang dituturkan oleh lidah akan dipersoalkan Allah SWT. Ramai manusia yang 
dihumbankan ke neraka akibat celupar lidah. 

Hadis ini hadis hasan diriwayatkan oleh al-lmam al-Daraqutnie dan lain-lain (Hadis ini walaupun hadis yang 
mempunyai ‘illah (iaitu hadis yang mempunyai ‘illah iaitu sebab yang tersembunyi lagi mencacatkan nilai hadis dengan 
terkumpul dua syarat (1) wujud kekelabuan dan ketersembunyian (2) ada kecacatan. Hukum hadis mu’allal ini ialah dha’if. 
Lihat Taisir Mustalah Hadis, Dr. Mahrnud al-Thahhan) namun di sana masih banyak riwayat-riwayat lain yang 
memperkuatkan hadis ini. Al-Bazar telah meriwayatkan dalam sanadnya, begitu juga al-Hakim meriwayatkan riwayat 
seumpamanya daripada Abu Darda’ . Al-Bazar berkata: “Isnadnya bagus, al-Tarmizi telah meriwayatkan hadis 
seumpamanya daripada Abu ‘Uthrnan al-Nahdie daripada Sulaiman, sebagaimana ia juga diriwayatkan oleh Abu Dawud 
daripada hadis Ibnu ‘Abbas. Lihat notakaki buku (Syarah Hadis 40 Nawawi) karangan al-lmam Ibnu Daqiq, Maktabah al- 
Turath al-Islamie, Kaherah,1987 pada takhrij hadis ini). 

Daripada Abu Tha'labah al-Khusyanie Jurthum ibn Nasyer r.a. daripada Rasulullah SAW telah 
bersabda: 

Sesungguhnya Allah Ta'ala telah memfardhukan beberapa fardhu tnaka janganlah kamu 
menghilangkannya (iaitu janganlah kamu mempersia-siakannya dan meninggalkannya), Dia telah 
menentukan beberapa batasan, maka janganlah kamu melampauinya, Dia telah mengharamkan 
beberapa perkara, maka janganlah kamu mencabulinya dan Dia tidak menyatakan hukum tentang 
beberapa perkara, maka janganlah kamu cuba menyelidikinya. 

Pengajaran hadis: 

(1) Setiap mukmin dituntut supaya mematuhi titah perintah Allah SWT sama ada berbentuk suruhan 
fardhu tnahupun larangan haram. Hadis tersebut mengingatkan setiap mukmin agar memelihara dengan 
baik segala amalan fardhu yang Allah SWT fardhukan, jangan sampai dipersiakan atau dihilangkan 
begitu sahaja. 

(2) Demikian pula Allah menentukan beberapa batasan dan beberapa perkara haram, maka setiap 
mukmin dituntut agar benar-benar menjaga sempadan halal haram ini, jangan sampai dia mencabuli 
perkara haram apatah lagi kalau sampai menghalalkan perkara haram. 

(3) Di samping itu, Allah SWT mendiamkan beberapa perkara iaitu tidak menyatakan halal haramnya 
secara jelas, maka janganlah kita menyusahkan diri mencari hukumnya. Allah berbuat demikian bukan 
kerana lupa, bahkan sebagai rahmat buat umat manusia demi memberi kemudahan bagi manusia. 
Hukum perkara yang ditinggalkan hukum halal haramnya adalah harus, iaitu boleh dilakukan. 

Hadis riwayat lbnu Majah dan lain-lain dengan sanad-sanad yang baik ( Hadis ini adalah daripada riwayat 
Khalid ibn ‘Umar dan al-Qurasyie daripada Sufian daripada al-Thauri Abu Hazim daripada Sahi. Al-Imam Ahmad berkata 
berkenaan dengan Klialid : Dia adakah orang yang mungkar dalam riwayatnya, dia meriwayatkan cerita-cerita batil. Ibnu 
Ma'in pula berkata dia adalah pendusta. Saleh ibn Muhammad dan Ibnu ‘Adie menghubungkannya (Khalid) sebagai orang 
yang mereka-reka hadis palsu. Lihat notakaki buku (Syarah Hadis 40 Nawawi) karangan al-Imam Ibnu Daqiq, Maktabah al- 
Turath al-Islamie, Kaherah,1987 pada takhrij hadis ini). 

Daripada Abu al-’Abbas Sahlu ibn Sa’ad al-Saa’idie r.a. beliau berkata: 

Seorang lelaki telah datang menemui Nabi SAW lalu berkata: Wahai Rasulullah! Tunjukkan daku 
suatu amalan yang apabila aku lakukannya, aku dikasihi oleh Allah dan dikasihi oleh manusia. Baginda 
bersabda: Zuhudlah engkau terhadap dunia, nescaya Allah kasihkan engkau dan zuhudlah terhadap apa 
yang ada pada manusia, nescaya manusia akan mengasihimu. 

Pengajaran hadis: 

(1) Hadis ini menerangkan suatu sifat penting yang harus ada pada diri setiap mukmin iaitu sifat zuhud. 

(2) Zuhud terhadap dunia mempunyai banyak pengertian di kalangan ulama tasauf antaranya ialah 
membenci, berpaling, meninggalkan dan menjauhkan diri dari kemewahan dunia serta mengosongkan 
hati dari mengingati perkara dunia. 

(3) Zuhud terhadap apa yang dimiliki manusia, bererti menjauhkan diri dari merasa irihati terhadap apa 
yang dimiliki oleh manusia serta mengosongkan hati dari mengingati harta milik orang. Ini bukan 
bererti membenci sehingga suka agar kesenangan orang lain hilang kerana itu hasad dengki yang amat 
dilarang. 

(4) Zuhud sebenar bukan bererti meninggalkan dunia atau langsung tidak berharta. Zuhud sejati ialah 
tidak menjadikan dunia dan kemewahan hidup sebagai matlamat hidup, walaupun kekayaannya 
memenuhi dunia seumpama yang terjadi pada jutawan zaman Rasulullah SAW seperti Abdul Rahman 
ibn Auf, kerana matlamat hidup seorang mukmin ialah Allah dan keredhaanNya, bukan benda-benda 
selainNya. 

Hadis ini hadis hasan diriwayatkan oleh al-lmam lbnu Majah dan al-Daraqutnie dan lain-lain, la juga 
diriwayatkan oleh al-lmam Malik dalam kitab Muwattha’nya. 

Daripada Abu Sa’id ibn Malik ibn Sinan al-Khudrie r.a. bahawa Rasulullah SAW telah bersabda: 
Tidak ada mudharat dan tidak boleh melakukan kemudharatan. 

Pengajaran hadis: 

(1) Hadis ini menjelaskan suatu prinsip utama dalam kehidupan Islam, iaitu jangan mencari mudharat 
dan menyebabkan kemudharatan terhadap orang lain, la adalah suatu prinsip yang agung demi 
kesejahteraan umat manusia semuanya sama ada muslim atau bukan muslim. 

(2) Seseorang mukmin dilarang mencari susah atau mudharat yang boleh menimpa dirinya sendiri atau 
menimpa orang lain. Agama Islam menggalakkan umatnya mencari kehannonian hidup. Sebarang 
angkara yang membawa mudharat sama ada secara langsung mahupun secara tidak langsung, segera 
atau lambat, sedikit atau banyak semuanya dilarang. 

Hadis ini hadis hasan diriwayatkan oleh al-lmam al-Baihaqie dan lain-lain sedemikian dan 
sebahagiannya terdapat dalam kitab sahih Bukhari dan Muslim. 

Daripada lbnu 'Abbas r.a.(W^ <*' j) bahawa Rasulullah SAW telah bersabda: 

Sekiranya manusia diberikan setiap tuntutan dan dakwaan mereka, nescaya ramai orang akan menuntut 
harta dan darah kaum lain (iaitu menuntut bunuh balas), akan tetapi mestilah tuntutan itu berbukti 
keterangan bagi pihak yang mendakwa dan sumpah bagi orang yang tidak mengaku. 

Pengajaran hadis: 

(1) Hadis ini menerangkan sikap dan tabiat buruk kebanyakan manusia di mana mereka gemar 
mendakwa sesuatu yang bukan milik mereka. Sekiranya semua dakwaan mereka dituruti, nescaya akan 
kecohlah sistem kehidupan manusia. Secara tidak langsung ia membayangkan bahawa banyak 
persengketaan, pergaduhan malah pembunuhan dan peperangan yang berlaku di kalangan manusia 
membabitkan soal harta benda dan kekayaan. 

(2) Untuk menghadapi kes tuntutan dan dakwaan seumpama ini, Islam membawa suatu kaedah 
kehakiman yang bijaksana iaitu setiap orang yang mendakwa sebarang tuntutan mestilah 
mengemukakan bukti keterangan menyokong dakwaannya sementara orang yang didakwa pula 
mestilah bersumpah menafikan tuduhan tersebut. 

(3) Agama Islam adalah agama yang adil dan menyelesaikan masalah umatnya secara adil dan 
saksama. 

Hadis diriwayatkan oleh al-lmam Muslim. 

Daripada Abu Sa'id al-Khudrie r.a. beliau berkata: Aku mendengar Rasulullah SAW bersabda: 

Barangsiapa di kalangan kamu melihat suatu kemungkaran, maka hendaklah dia mengubahnya dengan 
tangannya. Sekiranya dia tidak mampu maka hendaklah dia mengubahnya dengan lidahnya. Sekiranya 
dia tidak mampu maka hendaklah dia mengubahnya dengan hatinya. Yang sedemikian itu adalah 
selemah-lemah iman. 

Pengajaran hadis: 

(1) Menunaikan tanggungjawab dakwah iaitu menyeru kepada perkara ma'aruf dan mencegah 
kemungkaran adalah suatu kewajipan ke atas seorang mukmin yang tidak harus dipandang enteng, 
kerana kecelakaan akan menimpa seluruh umat sekiranya kemungkaran dibiarkan terus merebak. 

(2) Barangsiapa yang melihat suatu kemungkaran berlaku di depan matanya, dan dia berkuasa 
mencegahnya sama ada dengan tangannya atau dengan lidahnya maka dia berkewajipan mencegah 
kemungkaran tersebut. Dia berdosa membiarkan kemungkaran tersebut berlalu tanpa sebarang tindakan 
atau percubaan mahu mencegahnya, kecuali kalau dia tidak mampu atau kerana dibimbangi akan 
membawa kemudharatan kepada dirinya apabila dia mencegah mungkar itu. 

(3) Mencegah mungkar hanya dengan hati, iaitu dengan membencinya dan berazam mahu 
mencegahnya pada suatu masa nanti kalau dia mampu adalah tahap iman yang paling lemah. 

Hadis diriwayatkan oleh al-lmam Muslim. 

Daripada Abu Hurairah r.a. beliau berkata: Rasulullah SAW telah bersabda: 


Janganlah kamu saling dengki mendengki, tipu menipu, benci membenci, belakang membelakangi 
antara satu sama lain. Janganlah sebahagian kamu menjual barangan atas jualan orang lain. Hendaklah 
kamu menjadi hamba-hamba Allah yang bersaudara. Seorang muslim adalah saudara bagi seorang 
muslim; dia tidak boleh menzaliminya, membiarkannya (dalam kehinaan), membohonginya dan 
menghinanya. Ketaqwaan itu di sini - sambil Baginda menunjuk ke dadanya sebanyak tiga kali - 
Cukuplah seseorang itu mendapat keburukan apabila dia menghina saudaranya yang muslim. Setiap 
orang muslim ke atas muslim itu haram darahnya, hartanya dan rnaruah dirinya. 


Pengajaran hadis: 

(1) Hadis ini menganjurkan satu cara hidup bermasyarakat yang pasti membawa kepada keharmonian 
hidup, iaitu cara hidup yang mempamerkan keluhuran budi dan kemuliaan akhlak. 

(2) Islam melarang umatnya dari saling hasad dengki, tipu menipu, benci membenci dan pulau 
memulau kerana semua sifat ini adalah sifat buruk yang hanya akan membawa kepada kerosakan, huru 
hara dan perpecahan dalam masyarakat. Masyarakat akan hancur sekiranya setiap anggota mempunyai 
sifat-sifat buruk seumpama ini. 

(3) Islam juga melarang seseorang memotong jual beli saudaranya sehingga dia selesai membuat 
keputusan sama ada mahu meneruskan jual beli tersebut atau membatalkannya. Apabila jual beli itu 
dibatalkan, maka bolehlah dia menawarkan diri untuk berurus niaga. Etika ini diajar oleh Islam demi 
memelihara hubungan persaudaraan sesama muslim agar tidak timbul permusuhan akibat perbuatan 
memotong urusniaga orang lain. 

(4) Umat Islam digesa hidup sebagai hamba Allah yang bersaudara dengan masing-masing menunaikan 
hak saudaranya dengan sempurna. Antara hak saudara seagamanya ialah bahawa dia tidak 
menzaliminya, tidak membiarkannya dihina, tidak membohonginya dan tidak mencerca atau 
menghinanya. Cukuplah seorang mukmin mendapat kecelakaan apabila dia suka menghina saudaranya. 

(5) Taqwa adalah perkara tersembunyi yang ada di dada seseorang, ia bukannya suatu perkara yang 
boleh didakwa. Taqwa tidak seharusnya didakwa-dakwa bahkan ia adalah perkara tersembunyi di dada, 
namun ia dapat dikesan berdasarkan amalan seseorang kerana seorang yang bertaqwa hanya akan 
melakukan amalan soleh dan berakhlak mulia. 

Hadis diriwayatkan oleh al-lmam Muslim dengan lafaz ini. 

Daripada Abu Hurairah r.a. daripada Nabi SAW, Baginda telah bersabda: 

Barangsiapa yang melepaskan seorang mukmin daripada satu kesusahan daripada kesusahan-kesusahan 
dunia, nescaya Allah akan melepaskannya daripada sabi kesusahan daripada kesusahan-kesusahan 
Qiamat. Barangsiapa yang mempermudahkan bagi orang susah, nescaya Allah akan mempermudahkan 
baginya di dunia dan di akhirat. Barangsiapa yang menutup ke’aiban seorang muslim, nescaya Allah 
akan menutup ke’aibannya di dunia dan akhirat. Allah sentiasa bersedia menolong hambaNya selagi 
mana dia suka menolong saudaranya. Barangsiapa yang melalui suatu jalan untuk menuntut ilmu, 
nescaya Allah akan mempermudahkan baginya suatu jalan menuju ke syurga. Sesuatu kaum tidak 
berkumpul di salah sebuah rumah-rumah Allah (iaibi masjid) sambil mereka membaca Kitab Allah dan 
mengkajinya sesama mereka melainkan suasana ketenangan akan turun ke atas mereka, rahmat akan 
melitupi mereka dan mereka akan di kelilingi oleh para malaikat dan Allah akan menyebut (perihal) 
mereka kepada orang-orang yang berada di sisiNya. Barangsiapa yang terlambat amalannya, nescaya 
nasab keturunannya tidak mampu mempercepatkannya. 


Pengajaran hadis: 

(1) Islam adalah agama tolong menolong, bantu membantu dan saling memperkuat antara satu sama 
lain. Faktor inilah merupakan teras kekuatan umat Islam dan rahsia besar kegemilangan tamadun Islam 
yang silam. 

(2) Islam menggalakkan umatnya agar selalu melepaskan saudaranya yang dalam kesempitan dunia, 
yang berada dalam kesusahan hidup dan melindunginya serta memelihara ke’aibannya daripada 
disebarluaskan di kalangan manusia. Semua perbuatan tersebut dijanjikan Allah balasan yang setara 
dan setimpal dengan perbuatannya. 

(3) Allah akan sentiasa menolong hamba-hambaNya selagimana mereka suka tolong menolong sesama 
mereka. 


(4) Ilmu adalah cahaya menuju ke syurga. Barangsiapa yang menuntut ilmu, dengan niat ikhlas, Allah 
menjanjikan baginya kemudahan menuju jalan ke syurga. 

(5) Berkumpul dan mengkaji al-Qur’an dan ilmu di masjid adalah antara amalan yang amat diberkati 
Allah. Para malaikat turun mengelingi mereka, ketenangan dan rahmat menyelubungi mereka. Mereka 
mendapat penghormatan agung dari Allah SWT apabila Dia menyebut nama mereka kepada para 
penghuni langit. 


(6) Sesungguhnya manusia dimuliakan dan memasuki syurga dengan amalannya dan rahmat Allah, 
bukannya dengan keturunan. Barangsiapa yang amalannya kurang dan atau amalan jahatnya 
menyusahkannya di akhirat nanti, nasab keturunan kebangsawanannya tidak mampu sama sekali 
memberi syafa'at kepadanya. Secara tidak langsung hadis ini menggesa umat Islam agar berbekal 
dengan amalan soleh untuk menghadapi hari akhirat nanti. 

Hadis diriwayatkan oleh al-lmam al-Bukhari dan Muslim dalam kitab sahih mereka dengan lafaz ini. 

Daripada lbnu 'Abbas r.a. lH 3 j daripada Rasulullah SAW, Baginda meriwayatkan suatu 

riwayat dari Allah SWT. Allah berfirman: 

Sesungguhanya Allah telah menulis segala amal kebajikan dan amal kejahatan, kemudian Dia 
memperjelaskannya; maka barangsiapa yang terlintas mahu mengerjakan suatu kebajikan tetapi dia 
tidak melakukannya, Allah akan menulis kebajikan itu di sisiNya sebagai satu kebajikan sepenuhnya. 
Sekiranya dia terlintas mahu mengerjakan suatu kebajikan lalu dia melakukannya, Allah akan menulis 
kebajikan itu di sisiNya sepuluh kebajikan sehingga 700 kali ganda dan sehingga berlipat-ganda yang 
sangat banyak. Dan sekiranya dia terlintas mahu mengerjakan suatu kejahatan tetapi dia tidak 
melakukannya, Allah akan menulis di sisi-Nya sebagai satu kebajikan sepenuhnya. Sekiranya dia 
terlintas mahu mengerjakan suatu kejahatan dan dia melakukannya, Allah akan menulis kejahatan itu di 
sisi-Nya dengan satu kejahatan sahaja. 

Lihatlah wahai saudaraku! Semoga Allah memberikan taufiq kepada kami dan kepadamu ke 
arah mencapai kelembutan Allah Taala yang agung, dan renungilah lafaz-lafaz ini (iaitu lafaz-lafaz 
hadis ini). 

Lafaz (»^) yang bererti “di sisi-Nya” menunjukkan inayah Allah terhadapnya (iaitu hasanah 
yang dikumiakan sebagai ganjaran niat hamba mahu berbuat kebajikan, atau perbuatan hamba yang 
baik setelah dia berniat atau perbuatan hamba meninggalkan perbuatan jahat yang dia temiat mahu 
melakukannya - penterjemah). 

Lafaz (<U£) yang bererti “sempurna” adalah bertujuan untuk menegaskan dan menunjukkan 
kuatnya inayah Allah dengannya (iaitu hasanah yang dikurniakan sebagai ganjaran niat hamba mahu 
berbuat kebajikan, atau perbuatan hamba yang baik setelah dia berniat atau perbuatan hamba 
meninggalkan perbuatan jahat yang dia temiat mahu melakukannya - penterjemah). 

Dia berkata dalam soal kejahatan yang seseorang hamba terlintas mahu melakukannya 
kemudian dia tidak jadi melakukannya : (kU£ Ail l^AS) yang bererti “Allah akan menulis di sisi- 

Nya sebagai satu kebajikan sepenuhnya”. Dia menegaskan pembalasan hasanah itu dengan lafaz 
“sempurna” sementara dalam ungkapan berikutnya : (»^A j A-, UAc- ub) yang bererti “Sekiranya 


dia terlintas mahu mengerjakan suatu kejahatan dan dia melakukannya, Allah akan menulis kejahatan 
itu di sisi-Nya dengan satu kejahatan sahaja”. Dia menegaskan gambaran meyedikitkan balasan dosa 
itu dengan diberikan sifat “satu”. Segala pujian dan kumiaan bagi Allah SWT yang kita tidak mampu 
menghitung puja-puji ke atasnya. 3^ ( Sampai di sini adalah terjemahan hadis ke 37 berserta sedikit huraian 
al-Imam Nawawi terhadap hadis tersebut - penulis). 

Pengajaran hadis: 

(1) Sesungguhnya Allah adalah Tuhan yang amat adil lagi amat pemurah. Dia membalas satu perbuatan 
baik dengan sepuluh kebajikan dan hanya membalas satu maksiat dengan satu dosa. Satu kebajikan 
yang terlintas di hati seseorang tanpa dilaksanakan, Allah tetap mengumiakannya satu pahala, 
sedangkan kalau seseorang berniat mahu melakukan maksiat, dia tidak akan diberi dosa sehingga dia 
benar-benar melaksanakan lintasan dan niat hatinya itu. Lebih dari itu, sekiranya seseorang berniat 
mahu melakukan maksiat, lalu dibatalkan niatnya itu, dia dikumiakan satu pahala. Alangkah agungnya 
kumiaan Allah. 

(2) Kemurahan Allah tiada batasannya. Sepuluh pahala yang dikumiakan bagi suatu amalan baik 
berpeluang untuk menerima ganjaran tambahan daripada Allah sampai 700 kali ganda dan boleh 
digandakan lebih banyak daripada itu. Hadis ini secara tidak langsung menggesa umat Islam agar 
merebut peluang keemasan yang ditawarkan oleh Allah SWT ini selagi dia mampu berbuat demikian 
sebelum maut datang menjemput. 

(3) Saham yang ditawarkan oleh Allah adalah suatu saham pelaburan akhirat yang pasti tidak akan mgi, 
malah keuntungannya dijamin dan berlipatganda sampai beratus dan beribu kali ganda, namun ramai 
manusia yang tidak menyedarinya dan mengutamakan pelaburan dunia. 

Hadis diriwayatkan oleh al-lmam al-Bukhari. 

Daripada Abu Hurairah r.a. beliau berkata: Rasulullah SAW telah bersabda: 

Sesungguhnya Allah Ta'ala telah berfirman: Barangsiapa yang memusuhi seorang waliKu, maka Aku 
akan isytiharkan perang terhadapnya. Seorang hambaKu tidak bertaqqarub (iaitu menghampirkan 
dirinya) kepadaKu dengan suatu amalan yang lebih Aku sukai lebih daripada amalan yang Aku 
fardhukan ke atasnya. Seseorang hamba sentiasa bertaqqarub dirinya kepadaKu, dengan amalan- 
amalan sunat sehingga Aku mencintainya. Apabila Aku sudah mencintainya, maka jadilah Aku 
pendengarannya yang dia mendengar sesuatu dengannya, jadilah Aku penglihatannya yang dia melihat 
sesuatu dengannya, jadilah Aku tangannya yang dengannya dia melakukan kerja, jadilah Aku kakinya 
yang dengannya dia berjalan. Sekiranya dia meminta daripadaKu Aku akan kumiakannya dan 
sekiranya dia meminta perlindungan dariKu nescaya Aku akan melindunginya. 

Pengajaran hadis: 

(1) Amalan yang paling disukai Allah ialah amalan fardhu yang Dia fardhukan ke atas hamba- 
hambaNya. 

(2) Seorang mukmin seharusnya hanya melakukan amalan sunat apabila dia telah membereskan amalan 
fardhunya terlebih dahulu. Sekiranya dia asyik mengerjakan amalan sunat dengan mengabaikan amalan 
fardhu, maka dia telah menyalahi tuntutan syara'. 

(3) Seseorang hamba boleh meningkat maqamnya di sisi Allah SWT sehingga menjadi kekasihNya 
dengan memperbanyakkan amalan sunat dan berterusan mengamalkannya sehingga Allah benar-benar 
mengasihinya. 

(4) Seorang wali Allah atau kekasih Allah, perbuatannya akan sentiasa terpelihara. Segala tingkah 
lakunya seolah-olah lahir dari Allah. Penglihatannya, pendengarannya, perbuatannya dan 
pergerakannya semuanya seolah-olah cemaan dari penglihatan, pendengaran, perbuatan dan pergerakan 
Allah SWT. Oleh kerana itu, wali Allah mesti dikasihi oleh setiap mukmin, barangsiapa yang 
memusuhinya, maka Allah akan mengisytiharkan perang terhadapnya. 

Hadis ini hadis hasan diriwayatkan oleh al-lmam lbnu Majah dan al-Baihaqie dan lain-lain. 

Daripada lbnu 'Abbas r.a.W^ ^ j bahawa Rasulullah SAW telah bersabda: 

Sesungguhnya Allah telah mengampunkan - demi keranaku - dari umatku perbuatan yang dilakukan 
secara tersilap, terlupa dan secara paksaan. 

Pengajaran hadis: 

(1) Hadis ini juga menjelaskan betapa besar dan luasnya Rahmat dan belas kesian Allah SWT terhadap 
hambaNya. Dia hanya mempertanggungjawabkan mereka dosa yang dilakukan secara sedar, sengaja 
dan dengan kemahuan sendiri tanpa paksaan. 

(2) la juga menerangkan suatu dasar perundangan dan kehakiman di sisi Islam yang mengutamakan 
keadilan, di mana perbuatan yang dilakukan secara tidak sengaja tanpa disedari, atau kerana dipaksa 
dia tidak akan diberikan dosa.. 

Hadis diriwayatkan oleh al-lmam al-Bukhari. 

Daripada lbnu 'Umar r.a. W-^- ^ j beliau berkata: 

Rasulullah SAW telah memegang bahuku seraya bersabda: Hiduplah engkau di dunia seolah-olah 
engkau seorang perantau atau musafir lalu. 

lbnu 'Umar r.a. pernah berkata: 


Apabila engkau berada di waktu petang, maka janganlah engkau menunggu (ketibaan) waktu pagi dan 
apabila engkau berada di waktu pagi, maka janganlah engkau menunggu (ketibaan) waktu petang. 
Ambillah peluang dari kesihatanmu untuk masa sakitmu dan masa hidupmu untuk matimu. 


Pengajaran hadis: 

(1) Kehidupan di dunia adalah kehidupan sementara, akhirat jua yang kekal abadi. Kerana itu, manusia 
diminta agar mengambil berat soal akhirat dan mengambil dunia seumpama seorang musafir lalu atau 
seorang dagang, yang hanya membawa barang keperluan di perjalanan, bukan membawa semua 
barang-barang. 

(2) Seorang mukmin tidak harus memanjangkan angan-angannya, kerana dia terdedah kepada 
panggilan maut pada bila-bila masa. Dia semesti sentiasa berwaspada menghadapi maut. Apabila pagi 
tiba, seolah-olah dia tidak akan hidup hingga ke petang dan apabila tiba waktu petang, dia merasa 
seola-olah dia tidak sempat menghirup udara pagi esoknya. 

(3) Larangan memanjangkan angan-angan dan gesaan agar hidup secara sederhana tidak bermakna 
Islam menghalang kemajuan dan kekayaan. Islam membenarkan penganutnya menjadi hartawan dan 
negara Islam menjadi sebuah negara maju tetapi dengan syarat menjadi seorang mukmin dan negara 
Islam yang bertaqwa. Kemajuan dan kekayaan adalah untuk Allah. 

Hadis ini hadis sahih yang kami riwayatkannya dari kitab al-Hujjah ( Nama penuh Kitab al-Hujjah di sini 
ialah (4 ->-sJ I *4 jk“ karangan al-Syeikh Abu al-Fath Nasr ibn Ibrahim al-Maqdisie al-Syafi’ie al- 

Faqih al-Zahid. Kitab ini ialah kitab Usuluddin berasaskan kepada kaedah ahli Hadis dan Sunnah.)dengan sanad yang 
baik. 

Daripada Abu Muhammad Abdullah ibn 'Amru ibn al-'Aas r.a. di! j beliau berkata: Rasulullah 
SAW telah bersabda: 


Seseorang kamu tidak benar-benar beriman sehinggalah hawa nafsunya tunduk menuruti ajaran yang 
aku bawa. 


Pengajaran hadis: 

(1) Hadis ini menerangkan salah satu daripada tuntutan Iman, iaitu mestilah hawa nafsunya tunduk dan 
menurut ajaran yang dibawa oleh Junjungan Besar Nabi Muhammad SAW. Sekiranya dia 
mengutamakan hawa nafsunya daripada mengamalkan ajaran Islam, menyintai maksiat daripada amal 
kebajikan, maka Imannya tidak sempurna. 

(2) Ungkapan 'tidak benar-benar beriman' bererti imannya tidak sempurna dan masih cacat atau 
tempang, bukan bererti dia jatuh kufur. Dia hanya jatuh kufur apabila dia menafikan atau menolak 
mana-mana ajaran Islam. 

(3) Mujahadah hawa nafsu adalah mujahadah yang berat yang tidak tertanggung kecuali oleh orang 
yang benar-benar ikhlas beriman dan menyintai Allah dan RasulNya. 

Hadis riwayat al-lmam al-Tirmizi. Beliau berkata ia adalah hadis hasan sahih. 
Daripada Anas r.a. beliau berkata: Aku telah mendengar Rasulullah SAW bersabda: 


Allah Ta'ala berfinnan: Wahai anak Adam! Selagi mana engkau meminta, berdoa dan mengharapkan 
Aku, Aku akan ampunkan apa-apa dosa yang ada pada dirimu dan Aku tidak peduli. Wahai anak 
Adam! Seandainya dosa-dosamu banyak sampai mencecah awan langit kemudian engkau memohon 
ampun kepadaKu, nescaya Aku akan ampunkan bagimu. Wahai anak Adam! Sesungguhnya engkau, 
andainya engkau datang mengadapKu dengan dosa-dosa sepenuh isi bumi, kemudian engkau datang 
menghadapKu tanpa engkau mensyirikkan Aku dengan sesuatu, nescaya Aku akan mengumiakan 
untukmu keampunan sepenuh isi bumi. 


Pengajaran hadis: 

(1) Hadis ini menjelaskan betapa besar dan luasnya Rahmat dan belas kesian Allah SWT yang tidak 
terbatas bagaikan lautan tidak berpantai. 

(2) Allah berjanji akan mengampunkan segala dosa hamba-hambaNya yang berdosa walau berapa 
banyak dosa tersebut dengan syarat mereka berdoa, minta ampun dan mengharapkan keampunanNya 
dan dengan syarat dia mati dalam Iman, tidak mensyirikkan Allah dengan sesuatu. 

(3) Syirik adalah dosa besar paling dahsyat yang tidak akan diampunkan oleh Allah SWT walaupun 
semasa di dunia dia seorang yang baik, beramal soleh dan melakukan banyak kebajikan. Amal soleh 
tidak memberi apa-apa erti apabila dihimpunkan berserta syirik. Sebaliknya, orang-orang yang 
melakukan dosa yang bertimbun banyaknya, dia masih mempunyai harapan untuk mendapat kumia dan 
pengampunan Allah SWT, Tuhan yang Maha Pengampun dengan sebab kelebihan imannya. 

(4) Hadis ini tidak bertujuan menggalakkan orang-orang mukmin melakukan dosa, sebaliknya ia hanya 
menunjukkan peri betapa besar dan luasnya rahmat dan keampunan Allah SWT. 


